Press Online :: Društvo :: TRUDNICAMA NI DINAR OD MARTA Nadležni im uporno traže "potpunu dokumentaciju", a dobro znaju da je ona ZAKLJUČANA U PROPALOJ FIRMI\nTrudnicama, njih 30, iz propale firme "Hendi tel" već pet meseci ne primaju ni dinar jer su njihovi papiri i dalje "zarobljeni" u ovoj nepostojećoj firmi.\nMinistar Zoran Đorđević im je još u julu obećao da će država učiniti sve da pomogne, a da je "vlasnik firme kooperativan i voljan da reši problem". Međutim, činjenica je da buduće majke koje su bile zaposlene u ovoj propaloj firmi ne primaju još od marta i aprila.\nPodsetimo, katanac na oko 200 prodavnica mobilnih telefona i tehnike stavljen je još krajem maja, bez ikakve najave, bukvalno preko noći. Dokumentaciju u "Hendiju" niko od maja nije obrađivao, pa se tačan broj žena kojima su uskraćena prava zvanično i ne zna. Bez posla je ostalo oko 900 radnika, među kojima je 68 porodilja i tridesetak trudnica.\n- Svim ženama koje su bile na porodiljskom u trenutku kada je "Hendi" propao isplaćen je novac za period od maja do septembra. Od 1. jula, po novom zakonu o finansijskoj podršci porodicama sa decom, novac leže direktno na račun, a nama trudnicama je rečeno da ne postoji način, po zvaničnim propisima, da nam se zaostali dug uplati - ispričala je Stojković za "Novosti".\nOna navodi da knjigovođa koji radi za nepostojeću firmu "Hendi" još nije predao doznake ni za maj mesec u Republički fond za zdravstveno osiguranje (RFZO). To znači, tvrdi ona, da su svi izveštaji lekarske komisije za poslednjih pet meseci zarobljeni u "Hendiju".\n- Ni posle toliko vremena u RFZO nije stigao podatak da sam na bolovanju, iako sam prošla nekoliko komisija. U rešavanju problema poslednjih meseci niko nikada nije razdvajao trudnice i porodilje, a ispalo je da smo mi buduće mame građani drugog reda. Sada se nadležni pozivaju na zakon, kao da u junu nisu znali da on postoji - ispričala je oštećena Marija Stojković.\n- Tražimo od Ministarstva za rad da nam zvanično izda papir da iako smo trudnice nismo zakonom zaštićene - kaže ona.\nPrema zahtevima zaposlenih iz "Hendi tela", inspektori rada su izašli na teren i 2. avgusta je izdato rešenje kojim se nalaže da u roku od 20 dana reše probleme nastale zatvaranjem firme. To podrazumeva rešavanje radnopravnog statusa invalida, isplatu zarade, kao i obračun zarade zaposlenima koji su odsutni zbog bolesti, trudnoće, porodiljskog odsustva ili radi nege deteta. Rok je istekao pre dva i po meseca, a nalog inspekcije nije ispunjen.\nMinistarstvo naredilo, apelovalo... ali rešenja nema\n"Blic" je kontaktirao Ministarstvo za rad, zapošljavanje, boračka i socijalna pitanja, kako bismo saznali kako će slučaj trudnica, nekada zaposlenih u ugašenom "Hendiju" biti rešen.\n- U vezi statusa trudnica u "HENDI TEL" d.o.o. obaveštavamo vas da se na namenskom računu za isplatu naknade zarade za vreme trudničkog bolovanja nalaze sredstva, za koja poslodavac "HENDI TEL" d.o.o. nema dokumentaciju na osnovu koje bi se vršila isplata - deo je odgovora resornog ministarstva.\nOni su, takođe, za "Blic" rekli da je zaposlenim ženama koje se nalaze na trudničkom bolovanju, i koje su dostavile doznake i kompletnu dokumentaciju, isplaćena naknada zarade za mart i april 2018. godine. Za zaposlene koje se nalaze na trudničkom bolovanju van grada Beograda, poslodavac nema potpunu dokumentaciju.\nIma samo jedan problem - dokumentacija je zaključana u nepostojećoj firmi.


OSSRB - Benfika slavila posle pet setova\nBenfika slavila posle pet setova\nVojvodina NS seme iz Novog Sada, prvak Srbije i pobednik Banka Poštanska štedionica Superlige 2020/2021. poražena je u odloženoj utakmici 3. kola D grupe Lige šampiona 2022. u Lisabonu. Benfika je večeras na svom terenu pobedila Vojvodinu NS seme sa 3:2, po setovima 23:25, 26:24, 26:24, 25:27 i 15:11, posle 138 minuta igre.\nU izuzetno uzbudljivoj i neizvesnoj utakmici, oslabljena Vojvodina NS seme je poražena posle velike borbe i rezultatskih preokreta. Novosađani su takmičenje u Ligi šampiona završili na četvrtom mestu D grupe sa 4 boda, a zabeležili su jednu pobedu i pet poraza.\nU odloženoj utakmici 3. kola D grupe Berlin je večeras u Sankt Peterburgu pobedio Zenit sa 3:2, po setovima 21:25, 25:21, 21:25, 28:26 i 17:15 i tako bez poraza zauzeo prvo mesto u grupi ispred Zenita.


niko nam nije rekao za pms u srednjim godinama | žensko zdravlje, prevencija, magazin\nDugotrajna plačljivost, intenzivna razdražljivost, depresivni oblaci i nerazumni bes - na osnovu ovih podataka pretpostavili biste da su ovo karakteristike hormonalne tinejdžerke. Ali u pitanju su žene u 30-im i 40-im godinama, sa partnerima koji spavaju u krevetu pored njih, i decom u susednoj sobi. U stvari, ovi simptomi opisuju kolektiv žena koje su bile usisane u vrtlog PMS-a tokom srednjih godina.\nHORMONSKE PROMENE U SREDNJIM GODINAMA\nIzađite na Internet i naići ćete na hiljade žena koje iskazuju zbunjenost na Internet forumima, iako se pretpostavlja da su ove godine lakše od većine drugih: obično smo finansijski sigurne i zadovoljnije svojim životom; pa zašto naši hormoni odjednom postaju nepopravljivi? „Kako prolazite kroz 30-te i ulazite u 40-e godine života, hormoni vam se menjaju“, kaže Nicki Williams, nutricionista, stručnjak za hormone i autor knjige „Nisi ti problem, to su tvoji hormoni“. „Rezerva jajnih ćelija se smanjuje i može se desiti da preskočite ovulaciju, što smanjuje vaš progesteron i može izazvati fluktuacije estrogena“. Među fluktuirajućim rezervama jajnih ćelija postoje i druge promene u ovom periodu koje mogu uticati i na naše hormone.\n„U 30-im godinama bi nam moglo pasti na pamet da prestanemo da uzimamo kontraceptivne pilule, što ponekad može rezultirati hormonskim disbalansom“, kaže dr Monica Lascar, specijalista za bioidentičnu hormonsku supstitucionu terapiju (BHRD) i funkcionalnu medicinu (mariongluccklinic.com). „Kombinovana kontraceptivna pilula“ zaustavlja prirodnu ovulaciju, pa kada se prekine sa njenim uzimanjem, može potrajati od nekoliko nedelja do nekoliko meseci dok se vaš hormonski balans ponovo uspostavi. Kod nekih žena period nakon prestanka uzimanja pilule može prouzrokovati ne samo menstrualne nepravilnosti, već i akne, migrenu, promene raspoloženja, pa čak i pogoršanje digestivnih simptoma (kao što su nadimanje, IBS). Ako niste sigurni da li bi simptomi mogli biti uzrokovani prestankom uzimanja pilule, obratite se svom lekaru.“ Nutricionističke intervencije koje imaju za cilj uravnoteženje šećera u krvi, izbegavanje prerađene hrane i umanjivanje stresa često mogu biti korisne u to vreme“, kaže Lascar.\nDrugi faktor predstavlja PCOS. „PCOS (sindrom policističnih jajnika), ponekad se može pogoršati kako starimo“, upozorava Lascar. Simptomi PCOS-a uključuju nepravilnosti u menstruacijama, visok nivo testosterona, akne i abnormalni i prekomerni rast dlaka. Smatra se da pogađa svaku desetu ženu. „Insulin (hormon koji pomaže u uvođenju glukoze u naše ćelije) često se povećava tokom ovog životnog perioda, uzrokujući dalje dobijanje na težini, što može stvoriti začarani krug koji utiče na naše hormone. Menstruacije takođe mogu biti neredovne, a problemi sa kožom ponekad mogu i da se pogoršaju.“\nOBILNA KRVARENJA, PRODUŽENE MENSTRUACIJE\nIako su obilne menstruacije uobičajene, one ne predstavljaju uobičajeni deo procesa starenja, pa porazgovarajte o tome sa svojim lekarom opšte prakse ili specijalistom za hormone ako postanu učestale. „Progesteron je hormon koji će prvi početi da opada kako starimo, pošto ovulacija može biti manje redovna, čak i ako nam menstruacija stiže na vreme“, kaže Lascar. „Nasuprot tome, nivo estrogena se ponekad može povećati kod žena u 40-im godinama kada ulaze u perimenopauzu.“ Studija urađena od strane „Zdravlja žena širom nacija“ (SWAN) je otkrila da gotovo 50 procenata žena ulazi u perimenopauzu sa vrlo visokim nivoom estrogena, što može prouzrokovati obilna krvarenja.\nPROMENA SE MOŽE OSETITI U VAZDUHU\nAko možete da isključite sve gore navedeno, a i dalje se mučite da odredite razlog vašeg mesečnog besa, onda je vreme da dublje istražite šta bi moglo biti odgovorno za antagonizaciju delikatne ravnoteže u vašem telu.\n„Premenstrualni sindrom (PMS) pokazuje tendencije ka pogoršavanju u 40-im godinama, pošto su tokom tog perioda fluktuacije hormona u širem rasponu nego ikad ranije“, kaže Lascar. „Nivoi estrogena mogu da variraju od najviših do najnižih nivoa mesecima. A progesteron, sa svojim efektom smirivanja i ublažavanja anksioznosti, stalno se smanjuje, pa se može javiti osećaj da vam je teže da se opustite i da ste manje otporni na stres.“ Iako bi nam u ovom periodu života finansije i karijera mogli biti pod kontrolom, stres zbog žongliranja porodičnim životom i ostarelim roditeljima može dovesti do ograničenja nivoa progesterona. „Ako ste i ranije imali loš PMS ili postnatalnu depresiju, to može predvideti pogoršanje PMS-a kako ulazite u perimenopauzu. Za mnoge žene, osim gorenavedenih fizičkih simptoma, ovo može doći sa zastrašujućim osećajem „da se ne osećam više kao ono što jesam“ , i gotovo „kao da postajem druga osoba“ u periodu pre menstruacije.“ Rešavanje hormonske neravnoteže, kako promenama životnog stila, tako i terapijama hormonske ravnoteže može vam pomoći u suočavanju sa PMS-om u srednjim godinama. Obratite se svom lekaru opšte prakse ili specijalisti za hormone za savet o promenama koje možete da unesete. H&W\nU slučaju da vaš PMS počne da vam ometa život, a patite od simptoma kao što su samoubilačke misli, jaka anksioznost, grčevi mišića, valunzi, nesvestica i paranoja, možda patite od PMDD-a (predmenstrualni disforični poremećaj). „PMDD je oblik teškog PMS-a koji može da ima značajan uticaj na mentalno zdravlje žena“, kaže dr Jack Pearson. „Iako su simptomi PMDD-a slični simptomima PMS-a, oni su ekstremniji i mogu smanjiti vašu sposobnost za rad, druženje i održavanje zdravih odnosa. U nekim slučajevima to može dovesti do samoubilačkih misli, pa je neverovatno važno da podignemo svest o tome o kakvoj se pojavi radi i na šta treba obratiti pažnju“.\n„Simptomi PMDD-a mogu se prezentovati na mnogo načina, uključujući promene raspoloženja, uznemirenost, osećaj anksioznosti i napetosti, smanjenu sposobnost fokusiranja, osećaj krajnje tromosti, gubljenje interesa za aktivnosti u kojima obično uživate i doživljavanje samoubilačkih misli. Takođe može prouzrokovati fizičku nelagodnost poput osetljivosti i oticanja grudi, bola u mišićima i zglobovima, glavobolje, osećaja nadutosti i još mnogo čega“.\n„U slučaju da imate bilo koji od ovih simptoma, prvi korak je da posetite svog lekara opšte prakse. PMDD nije veoma poznat čak ni u zdravstvenoj zajednici, što dijagnostifikovanje često čini nezgodnim.“ Uz vođenje detaljne dnevne evidencije o svojim simptomima, sa sobom biste mogli da ponesete i neke dokumente sa smernicama kako biste pomogli svom zdravstvenom radniku. „Štaviše, ako patite od negativnih misli i ako se teško nosite sa tim, ne morate kroz to da prolazite sami.


DJI: Proizvodi i dalje mogu da se kupuju uprkos zabrani SAD | PC Press\nDJI: Proizvodi i dalje mogu da se kupuju uprkos zabrani SAD\n24. decembar 2020. 22. decembar 2020. Stefan Dević\nZabrana poslovanja od strane Amerike nije odvratila kineski DJI od njihovih planova. Proizvođač dronova u izjavi TechCrunch-u objavio je da Amerikanci mogu da kupe i koriste njihove proizvode kao i do sada, iako je DJI na listi na kojoj su kompanije kojima je zabranjeno da posluju sa američkim kompanijama.\nSvako ko posluje s kineskom vladom može biti na udaru\nDJI “ostaje posvećen” proizvodnji inovativnog hardvera, saopštili su iz kompanije. Američko ministarstvo trgovine je dodalo DJI na listu optuživši ih za “zloupotrebu ljudskih prava” zbog kako se navodi špijunaže i korišćenja dronova kompanije u političke svrhe.\nJoš uvek nije poznato koliko bi zabrana mogla da traje. DJI će za to vreme morati da se obrati drugim kompanijama za komponente, a nema garancija da će američki trgovci nastaviti da drže dronove kineske kompanije, ali i drugu opremu. Kompanija je ipak bolje pozicionirana nego Huawei, ali će i oni proći kao “bosi po trnju”, kako stvari stoje.\nTagovi: dji dron, kineska kompanija, proizvođač dronova\n← Ažuriranje firmvera za odabrane Canon kamkordere\nSuperSTA.RS i poznate ličnosti u novogodišnjoj akciji za UNICEF →


Cilj ovog istraživanja je bio da se na osnovu utvrđene pouzdanosti za ocenu pristupačnosti azota zemljišta (ukupni i lakohidrolizujući azot) primeni i proveri predloženi model za utvrđivanje količine azota đubriva koju treba uneti u zemljište za planirani prinos. Istraživanja su obavljena na gajnjači koja se koristi u okviru stacionarnog ogleda sa određenim sistemom đubrenja i plodoredom već 30 godina. Za određivanje potrebnih količina đubriva za pšenicu, primenjen je model obračuna za koji je potrebno utvrditi: pouzdanu metodu za ocenu pristupačanosti zemljišnog azota, na osnovu koje se određuje koeficijent iskorišćenja azota iz zemljišta, zatim koeficijent iskorišćavanja azota iz đubriva i vrednost aktiviranog azota zemljišta za unetu količinu azota đubriva. Korišćena vrednost koeficijenta iskorišćavanja azota iz đubriva za uslove koji vladaju u gajnjači je bio 50%, pri obračunu za prihranu pšenice i 43,3% za obračun potrebnih količina đubriva za ceo vegetacioni period. Na osnovu oba...vljenih istraživanja može se zaključiti da je prosečna vrednost aktiviranog azota zemljišta bila 4,5 kgN/ha na dodatih 10 kgN/ha azota đubriva. Za metode ukupnog i lakohidrolizujućeg azota, koje su korišćene za predloženi model, odnosno obračun (prihrana) i za koje je utvrđena pouzdanost, razlike između količina azota đubriva koje treba primeniti po predloženom modelu i stvarno primenjenih količina đubriva na stacionarnom ogleda su minimalne i bile su u granicama od 1,34-5,63 kgN/ha. Za metodu lakohidrolizujućeg azota, koja je korišćena za predloženi obračun potrebnih količina azota đubriva za ceo vegetacioni period za pšenicu, razlike između količine azota đubriva koje treba primeniti pri setvi i za prihranu, po predloženom modelu i stvarno primenjenih količina su takodje bile minimalne i to u granicama od 0,4-18,95 kgN/ha. Ovi rezultati u potpunosti potvrđuju tačnost, odnosno vrednost predloženog modela, ali i pouzdanost navedenih metoda za ocenu pristupačnosti azota zemljišta.\nmodel / soil nitrogen / fertilizer nitrogen / total nitrogen / easily hydrolyzed nitrogen / wheat\nJournal of Agricultural Sciences (Belgrade), 2003, 48, 1, 39-58\nUR  - http://aspace.agrif.bg.ac.rs/handle/123456789/550\nAB  - In this experiment we used brown forest soil that has been used in long-term experiments, for 30 years, with increasing doses of introduced nitrogen fertilizer in variants. In order to determine the quantities of nitrogen fertilizer required for wheat, a calculation model has been applied. This calculation requires not only a reliable method for determining soil nitrogen availability (both the total and easily hydrolyzed nitrogen method were used), but also a reliable method for determining the coefficient of nitrogen utilization from soil as well as data on the coefficient of nitrogen utilization from fertilizer (Nani) for the added quantities of nitrogen fertilizer.\nAB  - Cilj ovog istraživanja je bio da se na osnovu utvrđene pouzdanosti za ocenu pristupačnosti azota zemljišta (ukupni i lakohidrolizujući azot) primeni i proveri predloženi model za utvrđivanje količine azota đubriva koju treba uneti u zemljište za planirani prinos. Istraživanja su obavljena na gajnjači koja se koristi u okviru stacionarnog ogleda sa određenim sistemom đubrenja i plodoredom već 30 godina. Za određivanje potrebnih količina đubriva za pšenicu, primenjen je model obračuna za koji je potrebno utvrditi: pouzdanu metodu za ocenu pristupačanosti zemljišnog azota, na osnovu koje se određuje koeficijent iskorišćenja azota iz zemljišta, zatim koeficijent iskorišćavanja azota iz đubriva i vrednost aktiviranog azota zemljišta za unetu količinu azota đubriva. Korišćena vrednost koeficijenta iskorišćavanja azota iz đubriva za uslove koji vladaju u gajnjači je bio 50%, pri obračunu za prihranu pšenice i 43,3% za obračun potrebnih količina đubriva za ceo vegetacioni period. Na osnovu obavljenih istraživanja može se zaključiti da je prosečna vrednost aktiviranog azota zemljišta bila 4,5 kgN/ha na dodatih 10 kgN/ha azota đubriva. Za metode ukupnog i lakohidrolizujućeg azota, koje su korišćene za predloženi model, odnosno obračun (prihrana) i za koje je utvrđena pouzdanost, razlike između količina azota đubriva koje treba primeniti po predloženom modelu i stvarno primenjenih količina đubriva na stacionarnom ogleda su minimalne i bile su u granicama od 1,34-5,63 kgN/ha. Za metodu lakohidrolizujućeg azota, koja je korišćena za predloženi obračun potrebnih količina azota đubriva za ceo vegetacioni period za pšenicu, razlike između količine azota đubriva koje treba primeniti pri setvi i za prihranu, po predloženom modelu i stvarno primenjenih količina su takodje bile minimalne i to u granicama od 0,4-18,95 kgN/ha. Ovi rezultati u potpunosti potvrđuju tačnost, odnosno vrednost predloženog modela, ali i pouzdanost navedenih metoda za ocenu pristupačnosti azota zemljišta.\nT1  - Determining fertilizer quantities required for wheat\nT1  - Određivanje potrebnih količina đubriva za pšenicu\nDO  - 10.2298/JAS0301039K\nUR  - conv_1683\nabstract = "In this experiment we used brown forest soil that has been used in long-term experiments, for 30 years, with increasing doses of introduced nitrogen fertilizer in variants. In order to determine the quantities of nitrogen fertilizer required for wheat, a calculation model has been applied. This calculation requires not only a reliable method for determining soil nitrogen availability (both the total and easily hydrolyzed nitrogen method were used), but also a reliable method for determining the coefficient of nitrogen utilization from soil as well as data on the coefficient of nitrogen utilization from fertilizer (Nani) for the added quantities of nitrogen fertilizer., Cilj ovog istraživanja je bio da se na osnovu utvrđene pouzdanosti za ocenu pristupačnosti azota zemljišta (ukupni i lakohidrolizujući azot) primeni i proveri predloženi model za utvrđivanje količine azota đubriva koju treba uneti u zemljište za planirani prinos. Istraživanja su obavljena na gajnjači koja se koristi u okviru stacionarnog ogleda sa određenim sistemom đubrenja i plodoredom već 30 godina. Za određivanje potrebnih količina đubriva za pšenicu, primenjen je model obračuna za koji je potrebno utvrditi: pouzdanu metodu za ocenu pristupačanosti zemljišnog azota, na osnovu koje se određuje koeficijent iskorišćenja azota iz zemljišta, zatim koeficijent iskorišćavanja azota iz đubriva i vrednost aktiviranog azota zemljišta za unetu količinu azota đubriva. Korišćena vrednost koeficijenta iskorišćavanja azota iz đubriva za uslove koji vladaju u gajnjači je bio 50%, pri obračunu za prihranu pšenice i 43,3% za obračun potrebnih količina đubriva za ceo vegetacioni period. Na osnovu obavljenih istraživanja može se zaključiti da je prosečna vrednost aktiviranog azota zemljišta bila 4,5 kgN/ha na dodatih 10 kgN/ha azota đubriva. Za metode ukupnog i lakohidrolizujućeg azota, koje su korišćene za predloženi model, odnosno obračun (prihrana) i za koje je utvrđena pouzdanost, razlike između količina azota đubriva koje treba primeniti po predloženom modelu i stvarno primenjenih količina đubriva na stacionarnom ogleda su minimalne i bile su u granicama od 1,34-5,63 kgN/ha. Za metodu lakohidrolizujućeg azota, koja je korišćena za predloženi obračun potrebnih količina azota đubriva za ceo vegetacioni period za pšenicu, razlike između količine azota đubriva koje treba primeniti pri setvi i za prihranu, po predloženom modelu i stvarno primenjenih količina su takodje bile minimalne i to u granicama od 0,4-18,95 kgN/ha. Ovi rezultati u potpunosti potvrđuju tačnost, odnosno vrednost predloženog modela, ali i pouzdanost navedenih metoda za ocenu pristupačnosti azota zemljišta.",\ntitle = "Determining fertilizer quantities required for wheat, Određivanje potrebnih količina đubriva za pšenicu",\ndoi = "10.2298/JAS0301039K",\nurl = "conv_1683"\nKresović, M.,& Ličina, V.. (2003). Determining fertilizer quantities required for wheat. in Journal of Agricultural Sciences (Belgrade)\nUniverzitet u Beogradu - Poljoprivredni fakultet, Beograd., 48(1), 39-58.\nKresović M, Ličina V. Determining fertilizer quantities required for wheat. in Journal of Agricultural Sciences (Belgrade). 2003;48(1):39-58.\nKresović, Mirjana, Ličina, Vlado, "Determining fertilizer quantities required for wheat" in Journal of Agricultural Sciences (Belgrade), 48, no. 1 (2003):39-58,


Luna Đogani nakon porođaja: Najsrećniji dan u životu! - ShowBiz - Region - Vesti - Svet Plus\n20:12 15. JUN 2021.\nLuna Đogani rodila je devojčicu Miu, 15. juna, u Narodnom frontu u Beogradu, a sada se oglasila prvi put nakon porođaja.\nĐoganijeva je i te kako emotivna, a poručila je i da je dan, kada je rodila svoju ćerku, njen najsrećniji dan u životu.\nInače, Marko Miljković slavi rođenje ćerkice Mie u stanu u kom žive on i Luna, gde se na slavlju orila pesma "Ti si ćerko tatin sin".\nPodsetimo, Miljković je presrećan zbog rođenja naslednice, a nakon što se Luna porodila, ponosni tata uputio je svojoj supruzi i ćerkici emotivnu poruku.\n- Draga moja, donela si na svet princezu moju, koju ću voleti, obožavati , sve dati i boriti se za nju uvek... Hvala ti, ljubavi, volim te - napisao je on na svom Instagramu u objavi u kojoj je označio Lunu.


Niže cene rominga u zemljama EU\nSrijeda, 19. juni/lipanj 2013, 04:34 CET\nU EU danas stupa na snagu novo ograničenje cena rominga unutar EU kojim će cene telefoniranja i korišćenja interneta preko mobilnih telefona biti snižene, preneo je portal EurAktiv Srbija.\nCena poziva iz rominga će biti snižena sa 35 evro centi bez poreza na najviše 29 centi, dok će za primljene pozive maksimalna cena biti snižena sa 11 centi po minutu na 8 centi.\nKada je reč o kratkim porukama (SMS), najviša dozvoljena cena biće snižena sa sadašnjih 11 centi na devet centi, naveo je EurAktiv uz opasku da su cene srpskih operatera za roming u Evropi znatno više.\nPo prvi put Komisija je utvrdila maksimalne cene prenosa podataka sa interneta na 70 centi po megabajtu, što je šest puta manje u poređenju sa dosadašnjom cenom.\nRačunica Evropske komisije je pokazala da će poslovna žena iz Engleske koja ode na službeni put u Francusku ili Nemačku ubuduće plaćati za usluge rominga u tim zemljama sedam puta manje nego pre tri godine.\nAko je na putu ukupno 30 dana i svaki dan ide na društvenu mrežu "fejsbuk" po pola sata, to će je koštati 126 evra, a u julu 2009. bi za to platila 900 evra, naveo je EurAktiv Srbija.\nOsim snižavanja cena, predviđeno je i da korisnici na putu dobiju upozorenje kada se približe prenosu podataka u vrednosti od 50 evra, ili iznosu koji prethodno utvrde.\nKako piše Euraktiv Srbija, operateri u Srbiji za roming u evropskim zemljama naplaćuju drastično više, izuzev u slučajevima kada imaju operatera partnera. Tako je megabajt u 1. zoni u romingu oko 7,5 evra bez poreza.


Revizija završnog računa budžeta lokalnih samouprava - Ozon Media\nU toku je revizija završnog računa budžeta Vojvodine za prošlu godinu. Ova kontrola neće trajati kraće od tri meseca, nakon čega bi trebalo da budu poznati rezultati. Državna revizorska institucija kontrolisaće i budžet Novog Sada. Revizija počinje 7. marta u „Vodovodu i kanalizaciji“.\nRevizija će obuhvatiti i lokalne samouprave u ostalim opštinama u Srbiji.Za sada su najavljene revizije osim Novog Sada I u Beogradu, Leskovcu i Nišu.\nOvo je prvi put da Državna revizorska institucija ide u kontrolu budžeta lokalnih samouprava.\nDržavna revizorska institucija je sredinom februara ove godine počela kontrolu finansijskih izveštaja za 2010. godinu četiri ministarstva, čime je počela revizija republičkog budžeta za prošlu godinu.\nRevizori su trenutno u ministarstvima odbrane, unutrašnjih poslova, finansija i ekonomije i regionalnog razvoja.\nDo sada je Državna revizorska institucija objavila izveštaje o kontroli republičkog budžeta za 2008. i 2009. godinu, a uskoro će predstaviti i rezultate revizije poslovanja u 2009. godini tri javna preduzeća – Skloništa Srbije, Elektromreže Srbije i Transnafta iz Pančeva.\nDržavna revizorska institucija je nadležna za kontrolu oko 9.000 budžetskih korisnika, među kojima su i političke partije. Za sada državni revizori najavljuju da će proveriti kako partije troše novac poreskih obveznika samo u okviru kontrole završnog računa budžeta.\nAgenda manifestacija Srbije\nŠkola Jovan Popović domaćin takmičenja „Obnovljivi izvori energije“


Izrael 'nema nameru' da se izvini Turskoj\nIzraelski ministar inostranih poslova Avigdor Liberman kaže da se njegova zemlja neće izviniti Turskoj za upad na turski humanitarni brod, pri čemu su ubijeni osam Turaka i jedan Amerikanac turskog porekla.\nLiberman je danas, tokom posete Letoniji, rekao da njegova zemlja nema nameru da izadje u susret zahtevima Turske za iznvinjenje zbog te akcije komandosa.\nTurski ministar inostranih poslova, Ahmet Davutoglu, danas je rekao da će Turska prekinuti diplomatske veze sa Izraelom ukoliko se ta zemlja ne izvini za napad komandosa na humanitarnu flotilu koja je plovila ka Gazi. Davutoglu je istakao da je druga opcija Izraela da prihvati zaključke medjunarodne istrage napada koji se odigrao 31 maja.\nMedjutim, izraelski premijer Benjamin Netanjahu je u petak izjavio da Izrael žali zbog gubitka života u tom napadu, ali da ne može da se izvini zato što su izraelski vojnici morali da se brane kako bi izbegli "da budu linčovani".


Nova generacija providnih solarnih ćelija - Gradjevinarstvo.rs\nNaučnici godinama unazad rade na unapređenju solarnih ćelija u cilju da one pored toga što stvaraju energiju, budu i prozirne kao staklo. Kao doprinos tome osmišljena je nova vrsta transparentnih elektroda koje treba da budu njihov ključni element.\nNova vrtsa transparentne elektrode za kombinovane solarne ćelije (Foto: Penn State)\nOve ultratanke elektrode pokazale su se stabilnim i veoma efikasnim za funkcionisanje perovskitnih solarnih ćelija. Ova perovskit ćelija je sama pokazala 19,8 odsto efikasnosti, što je rekord za poluprozirnu ćeliju. Kombinovanjem perovskitnih i silicijumskih ćelija dovelo je do efikasnosti od 28,3 odsto. U poređenju sa 23,3 odsto koju nudi samo silicijumska ćelija, ovo poboljšanje od pet odsto je ogromno.\nShashank Priya, autor studije objasnio je da to znači da se dobija oko 50 vati više po kvadratnom metru solarnih ćelija. Pošto solarne farme mogu sadržati na hiljade modula, to znači i mnogo više električne energije. Još uvek je sve u fazi ispitivanja i do komercijalizacije treba sačekati, ali ono što je bitno jeste to da se naučnici bave važnim pitanjima vezanim za razvoj ovih kombinovanih solarnih ćelija. U budučnoti bi ovakve prozirne solarne ćelije mogle da se nađu na prozorima u domovima i poslovnim zgradama, generišući električnu energiju od sunčeve svetlosti.


Foto: N.N. | U Banjaluci predstavljeni presretači, čuvajte se škode i hjundaija\nGoran Lajić 12.06.2019 11:33\nBANJALUKA - Neobilježena policijska vozila crna škoda superb i crni hjundai i30, u koja je ugrađen sistem radarske kamere koji se koristi za mjerenje brzine vozila u cilju bezbjednijeg saobraćaja, predstavljena su u Banjaluci, a od danas su i zvanično na putevima širom RS.\nKako nezvanično saznajemo, škoda superb ima 280 konjskih snaga, a crni hjundai i30 nešto manje - 190, tako da će nesavjesnim vozačima biti teško da pobjegnu od ovakvih "zvijeri" na putevima Srpske.\nDarko Ćulum, direktor Policije RS, rekao je da će ova vozila raditi na više načina, u stanju mirovanja, ali i u pokretu.\n"U stanju mirovanja moći će da mjere brzinu kretanja vozila u odlasku i dolasku, a nakon toga se obrađuju podaci i šalju se na adrese vozača ako su prekoračili dozvoljenu brzinu. Mogu da rade i u pokretu, mjere brzinu kretanja svih vozila u odlasku i dolasku, a naknadno se obrađuju podaci i šalju na adrese nesavjesnih vozača. Treći način je da rade u pokretu kao presretači uz direktnu kontrolu policijskih službenika i tada se na licu mjesta sankcionišu vozači", rekao je Ćulum.\nOn kaže da je škoda superb nešto jače vozilo od hjundaija i da dostiže brzinu i veću od 200 kilometara na čas, ali da suština nije da će ova vozila presretati vozače.\n"Suština je da ova vozila rade u hodu, da se kreću i snimaju vozila u dolasku i odlasku. Ona imaju i video-zapise koji mogu kontrolisati i druge prekršaje, poput nepropisnog i nepravilnog preticanja vozila", kaže Ćulum.\nĆulum je naglasio da su ovim uređajima i smanjene mogućnosti za malverzacije i zloupotrebe, a da su kazne propisane proporcionalno od prekoračenja brzine.\n"U zadnje vrijeme radimo na tome da se izbjegne subjektivan uticaj policajca da on ne može ništa da uradi, jer ova baza se automatski prenosi u našu bazu i nema mogućnosti nikakvog brisanja, što znači da nema praštanja prekršaja ili eventualnog pogađanja sa policijom na licu mjesta", rekao je Ćulum.\nMilija Radović, direktor Agencije za bezbjednost saobraćaja RS, kaže da se radi o najnovijoj tehnologiji i da nijedno vozilo koje je u prekršaju neće ostati nezabilježeno i prekršaj neće ostati neevidentiran.\n"Svaka druga nesreća sa poginulim i teško povrijeđenim je zbog brzine, kao faktor nastanka ukupnih saobraćajnih nesreća ona učestvuje sa 20 odsto", kaže Radović.\nDodao je da je smanjen broj poginulih u saobraćajkama u prvih pet mjeseci ove godine, za razliku od prošle, te da od danas počinje kampanja "Niti jedna brza vožnja", koju provode zajedno sa Ministarstvom saobraćaja i veza RS, MUP-om RS, AMS RS, koja za cilj ima da se smanje brzine kretanja u ljetnom periodu.\nDalibor Ivanić, načelnik Uprave policije RS, kaže da je, prema statističkim pokazateljima MUP-a RS, nepropisna brzina uzrok kod 45 odsto saobraćajnih nezgoda sa najtežim posljedicama, odnosno sa smrtnim ishodom, te da stoga i primjenjuju nove metode kako bi se popravilo stanje bezbjednosti u saobraćaju.\n"Pored ručnih radara, ali i automatskih radarskih sistema koji su trenutno u upotrebi, svakodnevno na putevima RS imamo šest mobilnih radarskih sistema i u funkciji dva stacionarska radara, a ubrzo će biti još jedan u Prijedoru", kaže Ivanić.\nOn ističe da uloga ovih vozila neće biti samo represivna nego da će imati i preventivni efekat, kako Ivanić kaže, djelovaće na svim putevima širom RS, a za početak će biti prisutna na području PU Banjaluka i PU Prijedor.\n"U početnom radu forsiraćemo da idemo na direktna zaustavljanja, direktnu kontrolu i direktno pokretanje prekršajnog naloga, kako bi odmah dobili efekat represije prema vozačima koji ne poštuju propise", rekao je Ivanić.\nOpremu za potrebe MUP-a RS nabavila je Agencija za bezbjednost saobraćaja RS na osnovu Programa utroška sredstava koja uplaćuju društva za osiguranje i filijale društava za osiguranje iz FBiH. Uređaji ugrađeni u vozila plaćeni su 187.000 KM.


Dnevnica za berbu voća 1.200 dinara, traže 1.000 radnika dnevno\nBerba voća uposliće najviše omladinaca ovog leta, a najvrednijima će omogućiti da zarade i do 36.000 dinara mesečno, pošto će se osam sati rada na plantažama plaćati 1.200 dinara, poručili su danas iz beogradskih omladinskih zadruga.\nNajaktuelnija ponuda za srednjoškolce i studente je berba višanja u Vojvodini, gde se osam sati rada plaća 1.200 dinara, rekla je direktorka omladinske zadruge "Bulevar" Breda Milić, ističući da je na plantažama (koje se nalaze na oko 50 kilometara od Beograda) potrebno po 1.000 radnika svakog dana.\nBerba višanja počinje 10. juna i trajaće mesec dana, a beračima će, osim dnevnica, koje će se isplaćivati na nedeljnom nivou, biti obezbedjen i prevoz do plantaža, dodala je Milić.\nDa je berba voća posao koji će uposliti najviše mladih potvrdila je i Jelena Stefanović iz omladinske zadruge "Tragač" i dodala da mesta ima i za one koji ne vole rad u prirodi, na poslovima pakovanja i lepljenja deklaracija u hipermarketima, koji se plaćaju od 1.000 dinara po danu.\nVečito aktuelni dnevni poslovi su utovari i istovari robe, čišćenje podruma i magacina, kao i selidbe, koji se plaćaju od 1.200 do 1.800 dinara dnevno, dok devojke uvek mogu da zarade džeparac kao promotreke na različitim projektima u Beogradu i Srbiji - dodala je Stefanović.\nOmladincima su na duže preporučeni poslovi u picerijama, koje najčešće traže pomoćnike pica majstora ili raznosače i daju početnu platu od 25.000 dinara.\n- Posao na "duže staze" i dobra zarada nudi se i omladincima koji dobro govore engleski jezik i to u kol centrima stranih kompanija, uz obećanu platu od 33.000 dinara za sedmočasovno radno vreme, pet radnih dana u nedelji - poručila je Milić.\nOsim srednjoškolaca i studenta poslove preko omladinske zadruge mogu potražiti nezaposleni do 26 ili 30 godina, za koje su uglavnom otvoreni poslovi pakovanja.


Sva javna preduzeća u Republici Srpskoj, kao i u FBiH, imaju svoje nadzorne odbore. Međutim, na današnjoj sjednici, Vlada RS je odlučila da osnuje Centralnu jedinicu za finansijski nadzor javnih preduzeća koja će biti pri kabinetu premijera. To znači da će premijer RS nadgledati rad javnih preduzeća, odnosno njihove finansije.\nStrukturne mjere za period 2021‒2023. godine, navedene u prijedlogu Programa ekonomskih reformi su, između ostalih, reforma tržišta energije i transporta, restruktuiranje Željeznica RS, restruktuiranje i reorganizacija Elektroprivrede RS a.d. Trebinje, podrška prerađivačkoj industriji, smanjenje uticaja korona virusa na turizam, reforma inspektorata RS,…\nradovan viskovicpremijerfinansijejavna preduzeca


Vuk Jeremić: Narodna stranka nema pardona u obračunu sa korupcijom i mafijom - Glas Šumadije\nNaslovna > Politika > Vuk Jeremić: Narodna stranka nema pardona u obračunu sa korupcijom i mafijom\n30/01/2021 30/01/2021 459Ostavi komentar na Vuk Jeremić: Narodna stranka nema pardona u obračunu sa korupcijom i mafijom\nValjevom iz senke vedri i oblači potpredsednik Izvršnog odbora SNS-a Branko Malović i postavlja podobne kadrove na važne funkcije u gradskoj upravi, od kojih neki nisu iz Valjeva, rekao je Jeremić na konferenciji za novinare u Valjevu, gde su otvorene i osveštane prostorije Narodne stranke.\nU tome je predviđeno da ključnu ulogu odigra nova glavna urbanistkinja Valjeva Jasna Mićić, koja bi trebalo da razmisli kako će se i na koji način ponašati u vezi sa parcelama na Divčibarama. Neka član Gradskog veća Valjeva Vladimir Blagojević, koji ima firmu koja obnavlja mesne zajednice i gradi na Divčibarama, razmisli da li je u sukobu interesa, rekao je Jeremić.\nJeremić je naveo da će „sve utvrditi nadležni organi kada dođe vreme, a to vreme će doći mnogo brže nego što junoše i čelnici režima misle“.\nProći će korona, a ostaće pošast, nemaština i posledice onoga što su radili poslednjih osam i po godina. Vrlo je blizu trenutak kada će većina građana shvatiti da od njih otimaju budućnost, kako njihovu, tako i budućnost njihove dece, rekao je Jeremić.\nJeremić je dodao da Narodna stranka „nema pardona u obračunu sa korupcijom i mafijom“, i da u tome prednjači potpredsednik Narodne stranke Miroslav Aleksić.\nAleksić je jasno i glasno govorio o slučaju ’Jovanjica’, a da to nije činio, Srbija danas ne bi znala da se droga sa tog poljoprivrednog dobra transportovala vozilima sa policijskim tablicama, rekao je Jeremić.\nKorona virus: U Srbiji preminulo još 17 ljudi, SZO kritikuje EU zbog „vakcinaškog nacionalizma“


Naslovna strana za ponedeljak, 5. februar 2018. godine\nBeta 5. februara 2018. 09:30\nDnevni listovi na naslovnim stranama izdanja od ponedeljka pišu o aktivnostima stranaka pred predstojeće beogradske izbore i o vakcinaciji protiv morbila.\nALO – „Jači smo od lenjivaca i kibicera“ list piše o jučerašnjem predizbornom skupu Srpske napredne stranke u Beogradu na kojoj je, izmedju ostalih, govorio i predsednik SNS Aleksandar Vučić. „Orić nam bira tužioce za ratne zločine“ list navodi da „bošnjačkog ratnog komandanta u Srebrenici Nasera Orića ‘guraju’ da bude drugi čovek srpskog tužilaštva za ratne zločine“.\nBLIC – „Životi dece su ugroženi zbog ovih šarlatana“, naslov je teksta uz fotografije nekoliko javnih ličnosti protiv kojih su podnete krivične prijave zbog izazivanja straha od vakcinacije. „Nastavimo viziju Branka Pešića“, poručio je kandidat socijalista za gradonačelnika Beograda Aleksandar Antić. „Moj tim od 20 ljudi“, o tome koliko je ljudi u timu kandidata za gradonačelnika Aleksandar Šapić. „Ne bojimo se kibicera i lenjivaca“, kaže predsednik Srpske napredne stranke i predsednik Srbije Aleksandar Vučić. „O našim parama da odlučujemo sami“, citira list predsednika Demokratske stranke i kandidata za gradonačelnika Dragana Šutanovca.\nVEČERNJE NOVOSTI – „Ukradeni kilovati vredni čak milijardu“, o tome ko najviše „pozajmljuje“ električnu energiju i zahtevu EPS-a za strožijim merama zbog kradje struje. „Incidentima ojadili FSS za 500.000 evra“, list piše da su od 2006. godine na adresu kuće fudbala stigle nebrojene kazne.\nDANAS – „Javni servis je postao razglas Vučića i SNS“, o protestu više opozicionih stranaka ispred Radio-televizije Srbije. „DJB i Dveri su jedina poštena koalicija“, kaže prvi na listi „Da ovi odu, a da se oni ne vrate“ i predsednik beogradskog odbora Dosta je bilo Vojin Biljić. „Pajtić: Šutanovac svojim potezima najviše pomaže režimu“, kaže bivši predsednik DS Bojan Pajtić.\nINFORMER – List piše da „lekari upozoravaju da će od gripa da oboli oko 700.000 Srba“. Pod naslovom „Mladić osudjen nevin“ navode da je general Ratko Mladić, koji je osudjen u Haškom tribunalu, osudjen bez dokaza.\nKURIR – „Srbija će spasti decu od droge“ za list govori ministarka pravde Nela Kuburović. List piše da na Vojnomedicinskoj akademiji „prave novu bešiku od tankog creva“. U intervjuu za list govori Mirjana Marković supruga nekadašnjeg predsednika Srbije i Jugoslavije Slobodana Miloševića u tekstu „Ko je i zbog čega ubio mog Slobodana“.\nPOLITIKA – Pod naslovom „Amerikanci koče mir“, objavljen je razgovor sa zamenikom direktora Odeljenja za medjunarodne poslove Centralnog komiteta Radničke partije Koreje Ri Jong Coolom. „Pre 111 godina objavljena prva fotografija u ‘Politici’ „, list navodi da je prvu fotografiju objavio 5. februara 1907. godine.\nSRPSKI TELEGRAF – List piše da je predsednik Srbije Aleksandar Vučić doživeo „niz organizovanih napada za samo 36 dana“.


Zvezda - Rekordna plata za novog napadača?! - Sportske.net\nZvezda - Rekordna plata za novog napadača?!\nAli, ako se uđe u Ligu šampiona, pa još uz prodaju Radonjića, ova suma možda bude i prihvatljiva za Zvezdu.\nSrnić: ''Hvala Terziću''Milojević: "Pojedinci nisu u ritmu, najbitnija tri boda"Zvezda ima novu "zlatnu koku", ali je posebno oduševljenje osporavanim vezistom! (TVITOVI)Zvezda položila poslednji ispit pred diplomski u AustrijiPoluvreme - Zvezda skoro i ne preti, bez golova nakon prvih 45 minuta!\nPosle jučerašnje informacije da je Zvezda u finišu letnjeg prelaznog roka zainteresovana za napadača Monpeljea Đovanija Sioa, danas se u medijima pojavljuju i novi detalji.\nPreneli smo već da bi Sio u Zvezdu mogao da dođe na jednogodišnju pozajmicu, uz mogućnost otkupa, nešto poput transfera Džonatana Kafua iz Bordoa, a ''Novosti'' danas otkrivaju i koliko bi mogla da iznosi njegova plata u Crvenoj zvezdi.\nPomenuti izvor navodi da ona prelazi milion evra po sezoni!\nNaravno, tokom pregovora crveno-beli će pokušati da privole iskusnog napadača da u Zvezdu dođe i za nešto manju platu, a upravo bi ta velika plata mogla da bude potencijalni problem, s obzirom da bi postojala značajna razlika u odnosu na zarade ostalih igrača.\nDoduše, i Kafuova zarada je prilično velika za ovdašnje uslove, prema dostupnim informacijama ona iznosi 700.00 evra godišnje, što je doskora bilo nezamislivo za srpske klubove. Ali, zahvaljujući dvema uspešnim sezonama na evropskoj sceni i uz nekoliko odličnih transfera, pa još ako se u sredu izbori plasman i u Ligu šampiona, Zvezda će moći da podigne lestvicu i kada su u pitanju zarade njenih igrača.\nA ako pregovori sa pomenutim igračem iz Obale Slonovače ne urode plodom, Ričmond Boaći će i dalje ostati kao alternativno rešenje i njegov povratak na pozajmicu iz kineskog Đangsua ne treba u potpunosti odbacivati.\nU svakom slučaju, rasplet oko novog Zvezdinog napadača se konačno približio.


Đorđević: Vučić pristao na sve zahteve Prištine - JUGPRESS\nĐorđević: Vučić pristao na sve zahteve Prištine\nPredsednik pokreta Oslobođenje Mlađan Đorđević ocenio je sporazum o registarskim oznakama koji je juče postignut u Briselu kao „neprihvatljiv sa stanovišta Ustava Srbije, Rezolucije 1244, ali i života Srba na Kosovu i Metohiji“.\nPrema njegovim rečima, neshvatljivo je kako je bilo ko pristao na pokrivanje grba Srbije nalepnicama, posebno jer se „pre samo dve nedelje slavio Dan zastave“.\nOn je dodao da je Beograd od čvrstog stava da se uopšte neće pregovarati dok se ROSU ne povuče sa severa Kosova, za samo sedam dana došao do prihvatanja svih uslova Albanaca.\n„Čestitam Aleksandru Vučiću na čvrstini stavova i Petru Petkoviću na ozbiljnom pregovaračkom poduhvatu, zaista je umetnost za sedam dana pristati na sve što Priština zatraži“, ironično kaže Đorđević.\nOn smatra da je Priština ovim potezom praktično uspostavila reciprocitet u vezi registarskih tablica.\n„Kurti je postigao šta je hteo. Džabe se Vučić hvali pobedom u srpskim tabloidima, kada se radi o još jednom popuštanju Srbije“, kaže Đorđević.\nPrema njegovim rečima, drugačiji ishod nije ni očekivan:\n„SNS je već predao Albancima pravosuđe, tužilaštvo, policiju, energetiku, telekomunikacije, njihova Srpska lista učestvuje u tzv. kosovskoj skupštini i vladi, što bi onda pravili problem oko tablica.“\nPredsednik pokreta Oslobođenje upitao je šta će se nadalje dešavati sa vozilima kosovskih Srba, budući da sporazum reguliše samo vozila iz centralne Srbije.\n„Pod krinkom ovog sporazuma i velike Vučićeve pobede, plašim se da će u narednih nekoliko meseci svi Srbi iz pokrajine izgubiti svoje KM i ostale tablice. To će biti još jedan gubitak prisustva Srbije na Kosovu i Metohiji“, ističe Mlađan Đorđević.


Grupa D: Derbi grupe u Pireju\nGrupa D: Derbi grupe u Pireju 18.Okt.2006, 11:00, Izvor: B92\nFudbaleri Valensije dočekuju Šahtjor iz Donjecka, dok Roma gostuje Olimpijakosu u Pireju, u mečevima 3. kola grupe D Lige šampiona.Valensija će pobedom protiv Ukrajinaca biti na korak od plasman u osminu finala. Ekipa Kikea Floresa do sada ima maksimalan učinak, dok je, s druge strane, Šahtjor osvojio samo jedan bod od mogućih šest. Njihov učinak u gostima u Ligi >> Pročitaj celu vest na sajtu B92 << šampiona je očajan, sedam uzastopnih poraza uz 23 primljena gola, od kojih je prethodni bio u prvom kolu protiv Rome, 0:4.Međutim, trener Mirčea Lučesku će moći da izvuče nekoliko pozitivnih stvari iz prethodne utakmice, gde je njegova ekipa protiv Olimpijakosa dva puta uspela da izjednači i na kraju nije imala sreće da osvoji i sva tri boda. Takođe, u poslednjem okršaju sa jednom španskom ekipom, Šahtjor je pre dve godine pobedio Barselonu sa 2:0.U drugom meču grupe D, Olimpijakos dočekuje Romu. Grčki klub ima veoma slab učinak na domaćem terenu u Ligi šampiona, gde imaju četiri poraza iz prethodnih pet utakmica u Pireju, od kojih je poslednji bio prošlog meseca od Valensije (2:4).S druge strane, italijanska ekipa ima četiri uzastopna poraza na gostovanjima u Ligi šampiona. U prošlom kolu, izgubili su od Valensije sa 2:1.Olimpijakos, za sada, ima jedan bod, kao i Šahtjor, Roma je na drugom mestu, sa tri boda, dok Valensija ima svih šest bodova.\n18.Okt.200618.Okt.2006: Sport18.Okt.2006: B92Dan pre: 17.Okt.2006Dan pre: SportDan pre: B92Dan posle: 19.Okt.2006Dan posle: SportDan posle: B92


Nova ofanziva na istoku Ukrajine\nPro-ruski separatisti na kontrolnom punktu kod Slavjanska, 2. maj 2014\nUkrajinski list “Kijev Post” donosi detalje jučerašnjih nereda u Odesi, gde je poginulo više desetina ljudi:\n“Očevici pokolja (…) kažu da su mnogi proruski separatisti bili naoružani automatskim puškama i pištoljima, te da su počeli da pucaju na nenaoružane proukrajinske demonstrante.”\nJoš uvek se istražuje kako je došlo do pucnjave, kao i ko je pokrenuo nasilje. Vlasti kažu su petnaestoro ubijenih državljani Rusije, a da je petoro mrtvih iz Transnistrije, nepriznate države koja se pod pokroviteljstvom Kremlja otcepila od Moldavije, piše “Kijev Post”.\nGeneralni sekretar NATO Anders Fog Rasmusen ocenio je da bi Rusija učinila "istorijsku grešku" ako bi nastavila da destabilizuje situaciju u Ukrajini, piše u sutrašnjem broju nemački list Frankfurter Algemajne Sontagszajtung.\n"Moskva bi učinila istorijsku grešku s teškim posledicama za odnose između Rusije i Zapada", rekao je Rasmusen u intervjuu nemačkom listu.\nRasmusen je rekao da bi onda mogle da budu uvedene strože sankcije ruskoj privredi, ali je istakao da NATO "ne razmatra vojnu opciju".\nVašington bi trebalo da iskoristi voj suticaj kako bi ubedio “režim” u Kijevu da obustavi vojnu ofanzivu protiv pobunjenika, rekao je ruski ministar spoljnih poslova Sergej Lavrov u razgovoru sa američkim državnim sekretarom Džonom Kerijem.\nLavrov je zatražio veću ulogu posrednika iz OSCE-a, kako bi se implementirao sporazum postignut u Ženevi i pokrenuo nacionalni dijalog, prvenstveno o ustavnim reformama.\nMinistarstvo spoljnih poslova Ruske Federacije potvrdilo je da su u subotu Lavrov i švajcarski predsednik Didije Burkhalter “istakli potrebu da se dovrši ispunjenje” Ženevskog sporazuma”.


Radomirović: Skandalozno mešanje države u izbore u UNS-u, državni funkcioner ne može biti predsednik novinarskog udruženja – Centar za razvoj lokalnih medija\nRadomirović: Skandalozno mešanje države u izbore u UNS-u, državni funkcioner ne može biti predsednik novinarskog udruženja\nPolitika i država umešale su se u izbore u Udruženju novinara Srbije, koji se održavaju 29. maja u Beogradu, izjavio je predsednik UNS-a Vladimir Radomirović, koji je kandidat za još jedan mandat na tom mestu.\nManja grupa članova uprave UNS saopštila je juče da je Agencija za sprečavanje korupcije ocenila da direktor Doma kulture u Gračanici Živojin Rakočević, kao javni funkcioner, može da bude i predsednik Udruženja novinara Srbije.\nRadomirović je u Jutarnjem programu televizije Pink rekao da se radi o skandaloznom mešanju politike i države u izbore u UNS.\n– Na to smo reagovali i mislimo da je tu opet reč o pokušaju zloupotrebe Udruženja i očiglednoj zloupotrebi institucija, kao što su i mene nedavno te iste kolege prijavile da ugrožavam bezbednost novinara, a nikakav argument i dokaz nisu za to imale. Samo su hteli da iskoriste to u jednoj političkoj borbi i da pokušaju da me diskvalifikuju, rekao je Radomirović.\nOn je ponovio da, po Statutu Udruženja, osobe koje su na državnim funkcijama i koje imaju status javnog funkcionera ne mogu biti birane na izborima najveće novinarske organizacije koji se održavaju 29. maja u Beogradu. Kandidaciona komisija UNS-a odbila je kandidaturu Živojina Rakočevića za predsednika UNS-a zbog toga što se on nalazi na funkciji direktora Doma kulture u Gračanici.\n– Dosadašnji protivkandidat je odbio da podnese ostavku na tu javnu funkciju i ne može biti biran za predsednika UNS jer bismo onda napravili presedan. Onda bi Dušan Bajatović ili Zoran Drobnjak tražili da budu predsednici Udruženja novinara Srbije, što je potpuno besmisleno. Ne može neko ko je na javnoj funkciji i ko prima platu iz državnog budžeta, ko ne živi od novinarstva, da bude biran za predsednika UNS, kazao je Radomirović i dodao da će se o tome izjašnjavati Skupština na zasedanju 29. maja na kojoj će biti poštovani svi demokratski principi.\nRadomirović, koji je član više međunarodnih novinarskih organizacija, kaže da bi bio skandal kada bi neko ko je državni funkcioner bio izabran za predsednika Udruženja novinara Srbije.\nPredsednik UNS Vladimir Radomirović rekao je da je tokom njegovog mandata usvojen princip da Udruženje podjednako reaguje i štiti sve novinare u Srbiji. Dodao je i to da često razgovara sa kolegama iz unutrašnjosti i da je zahvaljujući tome shvatio da UNS nekada selektivno reaguje i da nije branio sve ugrožene novinare.\n– Želim da ohrabrim sve kolege, posebno iz unutrašnjosti, da nam se uvek obrate kada im je ugrožena bezbednost, kada trpe pritiske. U UNS-u se formirala interesna grupa koja je godinama sprečavala reakcije u slučajevima kada je bila ugrožena bezbednost novinara, pre svega onih sa Kosova i Metohije. Imali smo slučajeve da su neki funkcioneri UNS-a delili novinare na Vučićeve, režimske i neke druge iako sami rade za neke državne medije. To je nešto što moramo ispraviti, više se to neće ponavljati, kazao je Radomirović.\nOn je za televiziju Pink rekao i to da su pojedini funkcioneri UNS-a tražili da ovo Udruženje osudi Večernje novosti koje su objavile reportažu sa Košara.\n– Zaista neverovatna situacija da nam kolege, za koje smo mislili da su patriote, traže da osudimo Večernje novosti zbog jedne istinite reportaže sa Košara. Bio je slučaj i kada su nam pretili da će nas prijaviti Tužilaštvu za ratne zločine jer smo tražili da se konačno pokrenu istrage i budu optuženi oni koji su odgovorni za ubistva i otmice naših kolega na Kosovu i Metohiji. Zatim smo saznali, što nama u rukovodstvu ranije nije bilo rečeno, da su UNS registrovali u Prištini kao međunarodnu organizaciju čime su, mimo svih organa Udruženja, priznali Kosovo kao nezavisnu državu, kazao je on.


Radio Novi Grad - Kulturno-umjetničko društvo Una održalo javnu probu orkestra\nKulturno-umjetničko društvo Una održalo javnu probu orkestra\n28 novembar 2019 07:59\nPovodom najave tradicionalnog godišnjeg koncerta KUD-a "Una" pod nazivom "Tri djevojke zbor zborile" sinoć je organizovana javna proba orkestra, a građani su u melodijama orkestra mogli uživati u prostoru Kort marketa.\nKoreograf Siniša Jovanić, rekao je da su članovi orkestra uspješno obavili probu i pozvao sve građane Novog Grada da dođu na godišnji koncert, koji će se održati 14. decembra u sportskoj dvorani u Novom Gradu, sa početkom u 19 časova.\n''Večeras smo uspješno obavili javnu probu, sve je spremno za godišnji koncert. Zahvaljujem se opštini Novi Grad, koja nam je dala vjetar u leđa da to iznesemo na najbolji mogući način našim građanima'', rekao je koreograf Siniša Jovanić.\nDirektor Kulturno-obrazovnog centra Dražen Babić izjavio je da mu je zadovoljstvo što je imao priliku družiti se članovima orkestra i zahvalio se rukovodstvu marketa Kort na ustupanju prostora.\nŠef orkestra Bojan Đurić naglasio je da u orkestru imaju 12 članova i da je publika bila zadovoljna njihovom izvedbom.


Vesti online / Sport / Fudbal / Mesi: Laži, sve su to laži\nMesi: Laži, sve su to laži\nKapiten Barselone Lionel Mesi rekao je da spekulacije o tome da ucenjuje i da želi da napusti "Blaugranu" apsolutno nisu tačne.\nDemantovao natpise medija: Lionel Mesi\nTakođe, najbolji strelac u istoriji Primere rekao je da su priče da je njegov otac razgovarao sa čelnicima Čelsija i Mančester Sitija laži.\n"Nisam tražio ništa kako bih ostao u Barseloni, jer nijednog trenutka nisam ni poželeo bilo gde da odem. Takođe, čuo sam i priče da smo moj otac i ja pričali sa čelnicima Čelsija i Mančester Sitija, ali to su laži – sve su to laži", kaže Mesi.\nDesetka Barse osvrnula se i na navodne priče da je zatražio od predsednika Đozepa Bartomeua da smeni trenera Luisa Enrikea, kao i da je tokom poslednjih godian 'oterao' određen broj igrača sa Nou Kampa.\n"Pomalo sam umoran od slušanja takvih priča o meni. Kažu da ja upravljam klubom, ali ja sam samo jedan od igrača. Pričali su da želim da smenim Luisa Enrikea, da sam imao loše odnose sa Pepom Gvardiolom, Samjuelom Etoom, Zlatanom Ibrahimovićem i Bojanom Krkićem...Ali, to nikako nema veze s istinom, nikada to nisam tražio. Ne donosim takve odluke", razjasnio je Mesi.\nArgentinac je u nedelju ponovo bio najbolji pojedinac tima, pošto je sa golom i asistencijom pomogao timu da savlada Atletiko Madrid i osamostali se na drugom mestu na tabeli.\n"Od kada ih je Simeone preuzeo, postali su izuzetno težak protivnik za nas. Ali, izašli smo na teren sa stavom i bili smo bolji tim. Protiv njih je uvek teško igrati. Guraju sebe do krajnjih limita, a ako ih pustite da se razigraju ugroziće vam gol veoma brzo", smatra Mesi.\nZa kraj, Mesi je otkrio i šta misli kakve su mu šanse da na ceremoniji dodele Zlatne lopte, koja je na programu u večernim satima u Cirihu, stigne do svog petog trofeja.\n"Moram biti realan, pa ću reći da će biti veoma teško da osvojim trofej. U svakom slučaju, uživaćemo na svečanosti. I Kristijano Ronaldo i Manuel Nojer su imali fantastične godine, prvi je osvojio Kup i Ligu šampiona, postigavši pregršt golova, dok je drugi postao prvak sveta u Brazilu", zaključio je Mesi.\nFUDBAL Primera: Mesi srušio Madriđane\nFUDBAL Kontra Barselone i Atletika na nominacije FIFA za najboljeg igrača godine\nFUDBAL Siti nudi pola milijarde evra za Mesija?\nFUDBAL Barsin čelnik: Mesi možda ode na leto


posted on Jul. 10, 2014 at 12:36 pm 10. July 2014\nOpel danas predstavlja novu, petu generaciju Corse. Opelov najprodavaniji model treba da ponudi novo vozačko iskustvo na tržištu malih automobila, postavljajući nove standarde za performanse šasije, motora i menjača. Novi poboljšan i ekonomičan turbo motor zapremine 1l sa tri cilindra, efikasan sistem prenosa, novo vešanje i optimizovan upravljački sistem pružaju preciznost i udobnost na svetskom nivou.\nNova Corsa takođe poseduje potpuno nov enterijer koji unapređuje doživljaj prostranosti i kvaliteta, uključujući i savršeno povezani „IntelliLink“ informaciono zabavni sistem i ultra-moderne sisteme za podršku u vožnji. Pored toga, Opelovi konstruktori su Corsi dali novi dinamičan oblik u skladu sa filosofijom dizajna ove firme, uvodeći tečne, izvajane oblike i precizne detalje.\nNova Corsa je opremljena svim što je potrebno da bi se obezbedio kontinuitet od 32 godine uspeha na veoma konkurentnom tržišnom segmentu. Peta generacija Opelovog najprodavanijeg modela imaće premijeru na “Mondial de l’Automobile 2014” u Parizu (od 4. do 19. oktobra), a prvi primerci će napustiti fabrike u Saragoii i Ajzenahu do kraja ove godine.\nGoran Aničić 10. July 2014\nTurkish Airlines nove cene karata


REC CO Serbia - Održana prva nacionalna konferencija „Zaštita životne sredine i žene u Srbiji“\nPrva nacionalna konferencija „Zaštita životne sredine i žene u Srbiji“, čiji je cilj da podigne svest javnosti o bezbednosti, uticaju na zdravlje i značaju rodne ravnopravnosti u oblasti zaštite životne sredine, održana je 3. marta u Beogradu u organizaciji Ministarstva poljoprivrede i zaštite životne sredine Republike Srbije, Programa Ujedinjenih nacija za razvoj (UNDP), Regionalnog centra za životnu sredinu za Centralnu i Istočnu Evropu (REC) i uz finansijsku podršku ambasade Kraljevine Švedske.\nKonferenciju je otvorila gospođa Stana Božović, državna sekretarka Ministarstva poljoprivrede i zaštite životne sredine, istakavši važnost rodne ravnopravnosti u oblasti zaštite životne sredine i jačanja uslova za žensko preduzetništvo u zelenoj ekonomiji. „Žene imaju veoma važnu ulogu u održivom razvoju, te je potrebno promovisati rad i učešće žena u svim oblastima zaštite životne sredine i održivog razvoja. Dostizanje rodne ravnopravnosti upravo je jedan od najboljih načina za unapređenje životne sredine i održivog razvoja. Ovom konferencijom počinjemo niz aktivnosti u cilju podizanja svesti javnosti o značaju bezbednosti u životnoj sredini, o uticaju životne sredine na zdravlje i značaju zelene ekonomije i podsticanju ženskog preduzetništva“, navela je gospođa Stana Božović, državna sekretarka Ministarstva poljoprivrede i zaštite životne sredine.\nGospođa Maja Gojković, predsednica Narodne skupštine Republike Srbije, ukazala je da je veza između zaštite životne sredine, održivog razvoja i rodne ravnopravnosti važna u cilju sveukupnog razvoja društva. „Za ravnopravno učešće žena u procesima zaštite životne sredine i održivog razvoja, od ključnog značaja je da se obezbedi njihovo ravnopravno učešće u procesu donošenja odluka i dokumenata, kao i prisustvo na mestima upravljanja. Pored našeg zakonodavnog okvira koji jasno podržava politiku rodne ravnopravnosti i prava na zdravu životnu sredinu, naš cilj je i članstvo u Evropskoj uniji, i ukoliko brže, i u potpunosti usvojimo ove standarde ne samo da će nam put u Evropu biti brži i lakši, već ćemo i svi mi uživati pravedniji, zdraviji i kvalitetniji život“, istakla je gospođa Maja Gojković, predsednica Narodne skupštine Republike Srbije.\nKao jedan od najvećih donatora u oblasti zaštite životne sredine u Srbiji, Švedska u svojim razvojnim strategijama posebnu pažnju posvećuje i rodnoj ravnopravnosti. Gospodin Jan Lundin, ambasador Kraljevine Švedske, ukazao je na važnost investiranja u projekte u oblasti zaštite životne sredine koji će omogućiti zdrav i kvalitetan život svih građana „Cena neulaganja i nedostatka investicija u oblasti životne sredine je veoma visoka za građane. Uzmimo na primer koliko zagađenje vode, usled neadekvatnog tretmana otpadnih voda, može povećati rizik i prouzrokovati brojne zdravstvene posledice. Imajući u vidu temu konferencije, značajno je pomenuti da su, prema istraživanjima, žene više zabrinute za stanje u životnoj sredini, za kvalitet vode, hrane i vazduha, jer su svesne da zdrava životna sredina ujedno znači i zdravlje njihovih porodica“, rekao je gospodin Jan Lundin, ambasador Kraljevine Švedske.\nKao jedan od organizatora konferencije, Regionalni centar za životnu sredinu za Centralnu i Istočnu Evropu (REC), podržava napore državnih institucija koje rade na rešavanju izazova u oblasti zaštite životne sredine u Republici Srbiji. „Civilno društvo koje REC podržava, dragocen je partner institucijama Srbije, jer svojim znanjem, angažmanom i inovativnošću može da pomogne u rešavanju nagomilanih problema. Mi kao organizacija podržavamo napore civilnog društva da se direktno uključi u tela Vlade Republike Srbije i Delegacije Evropske unije, i time doprinese većoj uključenosti građanki i građana“, izjavio je gospodin Igor Kostić, ekspert Regionalnog centra za životnu sredinu, kancelarija u Srbiji.\nNa konferenciji su govorile i gospođa Kristin Moro, ambasadorka Francuske u Republici Srbiji, narodne poslanice, žene vlasnice preduzeća, novinarke a konferenciji su prisustvovali i brojni predstavnici vladinog i nevladinog sektora, kao i medija. Učesnice konferencije su bile i brojne uspešne žene koje se bave različitim segmentima zaštite životne sredine i srodnim temama, kao što su: zdravlje, bezbednost, rodna ravnopravnost i civilno društvo, vanredne situacije, mediji i zelena ekonomija. One su govorile o svojim profesionalnim iskustvima, a predstavljene su i najuspešnije preduzetničke inicijative u zelenoj ekonomiji, u cilju daljeg unapređenja uslova za lični i profesionalni razvoj žena i realizaciju novih preduzetničkih inicijativa u oblasti životne sredine. Gospođa Jelena Mićić, predstavnica Mladih istraživača Srbije koje Regionalni centar za životnu sredinu za Centralnu i Istočnu Evropu (REC) podržava kroz ”Program podrške civilnom društvu u Srbiji u oblasti životne sredine” govorila je o ulozi organizacija civilnog društva u rešavanju izazova u oblasti zaštite životne sredine kroz rodni aspekt.\nRegionalni centar za životnu sredinu za Centralnu i Istočnu Evropu (REC) podržao je nacionalnu konferenciju ”Zaštita životne sredine i žene u Srbiji” kroz ”Program podrške civilnom društvu u Srbiji u oblasti životne sredine” koji podržava ambasada Kraljevine Švedske.


Povodi - datum: 2018-11-06 PLATILI RESTAURACIJU UMJETNIČKOG DJELA „Kosovka djevojka” ponovo u Urgentnom\nDirektor Kliničkog centra Crne Gore Jevto Eraković zahvalio je poslaničkom klubu Demokratskog fronta na ponudi da poslanici ovog saveza izmire račun za restauraciju bakroreza „Kosovka djevojka“ i poručio da za to nema potrebe, jer je KCCG regulisao sve obaveze vezano za to umjetničko djelo.\nKako je saopšteno iz Demorkatskog fronta, Eraković ih je obavijestio da će bakrorez „Kosovka djevojka“ biti naknadno dopremljen u KCCG.\nPoslanici DF-a su ponudili da plate 1.500 eura za restauraciju tog umjetničkog djela Centru za arheologiju i konzervaciju.\n– Poslanički klub Demokratskog fronta očekuje da sada, pošto su sve smetnje otklonjene, bakrorez „Kosovka djevojka“, kao simbol dugogodišnje humane ljekarske tradicije u Crnoj Gori, bude što skorije vraćen na svoje mjesto u holu Urgentnog centra KCCG – saopšteno je iz DF-a.\nBivša direktorka KCCG Zorica Kovačević obećala je 29. maja da će baš tog dana platiti Centru za konzervaciju i arheologiju ugovorenu cijenu restauracije.\nObećanje da će se slika vratiti do kraja maja Kovačevićeva nije ispunila ni do kraja jula, kada je napustila KCCG i stupila na mjesto predsjednice opštine Danilovgrad.


„Banjalučki etno dani“ od 2. do 4. jula - Glas Srpske\nGS 18.06.2021 15:46\nBANjALUKA - Turistička organizacija grada Banja Luka zajedno sa KUD „Piskavica“ i ANIP „Veselin Masleša“ organizuje manifestaciju „Banjalučki etno dani“ koja će se održati od 2. do 4. jula u MZ Donja Piskavica i Banjaluci.\n„Banjalučki etno dani“ predstavljaju saradnju dva festivala,“Kozara etno“ i „Festival srpskog folklora“ koje se tradicionalno organizuju u prvoj polovini jula. Učešće na festivalu uzeće oko 400 učesnika iz četiri zemlje.\nOrganizatori manifestacije „Banjalučki etno dani“ saglasni su da sve manifestacije koje nose pečat tradicionalno,odnosno čuvari običaja i izvornog melosa, saberu pod jednu krovnu organizaciju ali pri tome zadržavaju festivalsku autonomsnost što će biti još zanimljivije.\n- Cilj ovakvog vida saradnje jeste da se kroz „Banjalučke etno dane“ predstave svi oni koji baštine tradiciju i čuvaju običaje svojih podneblja i krajeva iz kojih dolaze kao i da se ovaj događaj uz medijsku pomoć što više omasovi i privuče veliki broj posjetilaca – kažu u Turističkoj organizaciji.\nOrganizatori smatraju da će se na ovaj način, pored manifestacinog turizma, doći do novog turističkog proizvoda kroz kulturni identitet, zaboravljene običaje i gastronomsku ponudu stare krajiške trpeze.


Delegacije Finske i Švedske traže rješenje za NATO - BIGportal.ba\nDelegacije Švedske i Finske sastale su se danas sa zvaničnicima u Ankari da bi pronašli rješenje za snažna protivljenja Turske članstvu nordijskih zemalja u NATO.\nČlanovi delegacije Švedske i Finske sastali su se sa Ibrahimom Kalinom, portparolom turskog predsjednika Redžepa Tajipa Erdogana, i zamjenikom šefa turske diplomatije Sedatom Onalom.\nŠvedsku delegaciju predvodio je državni sekretar Oskar Stenstrom, a finsku podsekretar Ministarstva spoljnih poslova Juka Salovara.\nAnkara je izrazila protivljenje ulasku Švedske i Finske u NATO, jer smatra da podržava osobe povezane sa Radničkom partijom Kurdistana (PKK) i sljedbenike Fetulaha Gulena kojeg Turska optužuje za organizaciju neuspjelog vojnog udara 2016. godine.\nŠvedski premijer Magdalena Anderson rekla je nešto ranije, nakon susreta sa predsjednikom Evropskog savjeta Šarlom Mišelom u Stokholmu, da njena zemlja želi da “pojasni” tvrdnje koje su se pojavile tokom razgovor sa Turskom.\nPrema njenim riječima, Švedska ne šalje novac ili oružje terorističkim organizacijama.\nZvezda pustila sezonske karte u prodaju


Ljekari objavili: Ohrabrujući rezultati nove genske terapije kod oboljelih od leukemije - BIGportal.ba\nLjekari objavili: Ohrabrujući rezultati nove genske terapije kod oboljelih od leukemije\nHrana i zdravlje Vijesti\n3 Februara, 2022 3 Februara, 2022 064\nDvoje pacijenata obolelih od raka nalaze se u remisiji i posle više od 10 godina nakon što su bili podvrgnuti inovativnoj genskoj terapiji, zbog čega se lekari nadaju da bi lek za određene vrste te bolesti mogao da bude na dohvat ruke.\nU studiji, objavljenoj u žurnalu „Nature“, navodi se da dvoje pacijenata, koji su imali hroničnu limfocitnu leukemiju, više nemaju rak, i to više od decenije kada su učestvovali u ranom ispitivanju lečenja terapijom himerna antigen receptor (CAR) T-ćelijama, što podrazumeva menjanje gena u imunom sistemu tela da lovi i uništava kancerogene ćelije.\nTi pacijenti su, kako se dodaje u studiji, „postigli potpunu remisiju“ nakon što su prvobitno primili terapiju tokom ispitivanja 2010. godine.\nDoktor Karl Džun, ekspert za gensku terapiju sa Univerziteta Pensilvanije i jedan od autora studije, izjavio je za „Njujork tajms“ da je njegov tim očekivao da T-ćelije nestanu iz organizma pacijenata, ali se ispostavilo da su se zadržale mnogo duže.\nT-ćelije su oblik belih krvnih zrnaca koje imaju ključnu ulogu u imunom sistemu ljudi, pomažući u odbrani od kancerogenih ćelija, virusa, bakterija. Kod obolelih od raka, međutim, dolazi često do značajnog pada imunološkog odgovora, a terapija CAR T-ćelijama ima za cilj da to preokrene.\nTerapija je dobila odobrenje Uprave za hranu i lekove, ali je dostupna samo onim pacijentima kod kojih nije bilo uspeha prilikom druga dva standardna načina lečenja.\nPrema „Tajmsu“, ova terapija ima i ozbiljne neželjene efekte, uključujući visoku temperaturu, komu, pa čak i smrtni ishod, preneo je RT.\nJedan od pacijenata, Dag Olson (75) koji je bio podvrgnut tretmanu rekao je za AP:\n„Odlično se sada osećam. Još uvek sam vrlo aktivan. Trčao sam polumaraton sve do 2018. Ovo je lek, a oni tu reč ne koriste olako”.\nČime možete zamijeniti gustin kod pravljenja kolača\nPredivna ideja Elle Dvornik: Šta se desi kad nekome iznenada kažete “Volim te”\nOrganizacija, predvođena Rusijom, spremna da odgovori na širenje NATO\n22 Maja, 2022 23 Maja, 2022 0


Do nedelje natprosečno toplo, od 9. februara ponovo sneg – Tutin Press\nDo nedelje natprosečno toplo, od 9. februara ponovo sneg\nBEOGRAD – U Srbiji će u narednih sedam dana biti natprosečno toplo vreme za ovo doba godine, sa temperaturama između 12 i 18 stepeni, nakon čega sledi zahlađenje sa snežnim padavinama, kažu za Tanjug u Republičkom hidrometeorološkom zavodu (RHMZ).\nMeteorolog Dragana Broćović ukazuje da u nedelju sledi promena vremena, kada će doći do naoblačenja sa kišom u jugozapadnim i južnim krajevima, te se u naredni ponedeljak u celoj zemlji očekuje oblačno vreme uz padavine.\nKako navodi, od 9. februara sneg se očekuje u višim predelima, a od naredne srede snežne padavine se očekuju i u nižim predelima.\n“Više snega biće u području jugozapadne i južne Srbije i na Kosovu i Metohiji”, kaže Broćović.\nOna ukazuje da će sada u četvrtak u toku večeri na planinama najviša dnevna temperatura biti iznad nule, a sneg će se na višim planinama, poput Kopaonika i Stare planine, naglo otopiti u petak i subotu.\nNavela je i da u narednih 10 dana neće duvati košava, ali će južni vetar u nižim predelima donosi tzv. fenski uticaj, odnosno utisak da je toplije nego što jeste.\nMUP: Za sedam dana isključeno 78 vozača iz saobraćaja


Poslanici danas raspravljaju o javnim medijskim servisima | Insajder\nPoslanici danas raspravljaju o javnim medijskim servisima\nObjavljeno: 27.12.2020 | Ažurirano: 27.12.2020\nSkupština Srbije počela je danas sednicu na čijem dnevnom redu su rasprave o dopuni Zakona o javnim medijskim servisima, izveštaju EK o napredku Srbije za 2020. godinu i nekoliko međunarodnih sporazuma.\nMinistarka kulture i informisanja Maja Gojković je obrazlažući izmene Zakona o javnim medijskim servisima izjavila da se osnovna izmena Zakona odnosi na obezbeđivanje dodatnih sredstava za finansiranje RTV u iznosu od 900 miliona dinara i da su ona predviđena u budžetu Srbije za 2021. godinu.\nRazlog za donošenje Zakona o dopuni Zakona o javnim medijskim servisima, prema njenim rečima, je obezbeđivanje dovoljnog izvora sredstava za rad javnih medijskih servisa do 31. decembra sledeće godine, kako bi oni mogli nesmetano da obavljaju svoju delatnost.\nKako je rekla, ni taksa koja je uvećana na 299 dinara na mesečnom nivou svakako nije dovoljna da oba javna medijska servisa obavljaju svoju delatnost.\nGojkovića je podsetila da za razliku od Radio-televizije Srbije, RTV ostvaruje prihod po osnovu naplate takse isključivo na teritoriji AP Vojvodine, plus ima umanjenje od 30 odsto, što nije dovoljno za obavljanje osnovne delatnosti tog javnog medijskog servisa i zbog toga su u budžetu Srbije za 2021. godinu predviđena dodatna sredstva u iznosu od 900 miliona dinara.\nPredsednik Skupštine Ivica Dačić uoči zasedanja za TV Prva izjavio je da će poslednja sednica parlamenta u ovoj godini trajati tri dana i da će se danas raspravljati o dopunama Zakona o medijskim servisima i nekoliko međunarodnih sporazuma, a da će izveštaj EK o napredku Srbije u procesu pridruživanja EU na dnevnom redu biti sutra.\nKada je u pitanju izveštaj Evropske komisije, Dačić je rekao da nije previše zadovoljan dinamikom procesa pridruživanja EU.\nDačić: Razgovori o nastavku međustranačkog dijaloga posle Božića\nPredsednik Skupštine Ivica Dačić izjavio je da će posle Božića biti nastavljeni razgovori o formatu i temama međustranačkog dijaloga.\n"Ne misli neko valjda da treba samo Đilas da učestvuje ili Boško Obradović, verovatno svako misli na sebe ali moramo da znamao teme kao i ko će biti pregovarač ispred EP, jer ova dvojica što su do sad bila nisu više poslanici", rekao je Dačić.\nPred poslanicima će se danas naći dopuna Zakona o javnim medijskim servisima, Predlog zakona o potvrđivanju Sporazuma o kinematografskoj koprodukciji između Vlade Srbije i Vlade Francuske, kao i Predlog zakona o potvrđivanju Ugovora između Srbije i Japana o otklanjanju dvostrukog oporezivanja u odnosu na poreze na dohodak i sprečavanju poreske evazije i izbegavanja.\nPoslanici će raspravljati i o Predlogu Zakona o potvrđivanju Ugovora o zajmu za izgradnju autoputa E-80 Niš Merdare, deonica Niš-Pločnik, faza 1, između Srbije i Evropske banke za obnovu i razvoj.


Održane "Sednice" u Ravnoj banji i Tularu - Dnevnik Juga\nPočetna / KULTURA / Održane „Sednice“ u Ravnoj banji i Tularu\nOdržane „Sednice“ u Ravnoj banji i Tularu\nS. Zdravković 11/02/2019\tKULTURA, Medvedja Ostavi komentar\n1.i 9. februara. 2019. godine posela, sednice su održane u prostorijama osnovnih škola u Ravnoj Banji i Tularu, što je sa velikim zadovoljstvom prihvaćeno od strane meštana ovih, ali i drugih mesnih zajednica i opština.\nU kulturno-umetničkom delu programa su učestvovali: Miljan Toković, Jakša Jakšić, Milovan Milošević i Ilija Živković.\nSledeće „sednice“ će biti održane 15. i 16 februara 2019. u Retkoceru i Lecu.\nPrethodni Preventivni pregledi u Gornjem i Donjem Bunibrodu, Badincu, Velikom Trnjanu i Presečini\nSledeći POUČNA PRIČA Nećeš znati koji je put pravi sve dok ne prođeš stotine drugih!\nOd sledeće nedelje brži prolaz na graničnom prelazu Preševo – Tabanovce\nNarodna biblioteka „Desanka Maksimović“ digitalizovanjem čuva od zaborava staru crkvenu građu\nU Medveđi potpisani ugovori sa izvođačima koji će raditi na uređenju lokalnih i mahalskih puteva\nZapošljavanje mladih cilj zaključenog sporazuma u Medveđi\nU cilju osmišljavanja i realizacije projekta koji ima za cilj zapošljavanje mladih, u kabinetu predsednika …


MARKS & SPENSER: Ukidaju oko 7.000 radnih mesta | Novosti.RS\nMARKS & SPENSER: Ukidaju oko 7.000 radnih mesta\npetak, 21. 08. 2020. u 01:11\nBRITANSKI maloprodajni lanac Marks & Spenser objavio je da planira da ukine oko 7.000 radnih mesta nakon pada prodaje za vreme pandemije korona virusa.\nKompanija sa sedištem u Londonu saopštila je da će radna mesta ukinuti tokom naredna tri meseca u centralnim kancelarijama, regionalnoj upravi i britanskim prodavnicama.\nOva smanjenja predstavljaju 9 odsto ukupne radne snage kompanije.\nKORONA U UK: Masovna otpuštanja u Britaniji zbog pandemije\nponedeljak, 10. 08. 2020. u 08:41\nVELIKA BRITANIJA: Stupila na snagu pravila o obaveznom nošenju maski\npetak, 24. 07. 2020. u 18:23\nsreda, 12. 08. 2020. u 21:35\nKao i druge maloprodajne firme, kompanija je zabeležila skok prodaje onlajn pošto kupci izbegavaju kupovinu u radnjama zbog pandemije, piše Investitor.me.\n“Ostaje znatna neizvesnost oko tržišnih uslova i trajanja mera socijalnog distanciranja i mi zadržavamo oprezan pristup u planiranju za ostatak godine”, navela je kompanija.\nM&S je saopštio da je ukupna prodaja opala za 29,9 odsto za osam neđelja otkako su prodavnice ponovo otvorene, sa padom prodaje u objektima od 47,9 odsto, a na internetu 39,2 odsto.\nU posljednjih 13 nedelja prodaja hrane je porasla za 2,5 odsto.\nŠef kompanije M&S Stiv Rov rekao je da kupci možda nikada više neće „kupovati na isti način“ nakon korona krize.\nKorona virus virus korona otpuštanja ekonomska kriza Velika Britanija korona virus u Velikoj Britaniji\nsubota, 08. 08. 2020. u 14:16\nLONDON: Sistem za praćenje kontakata zaraženih zahteva doradu\nSISTEM za praćenje kontakata zaraženih u Velikoj Britaniji nazvan "Testiraj i prati" mora biti poboljšan jer detektuje najviše 50 odsto ostvarenih kontakata, upozorili su britanski eksperti.\nčetvrtak, 06. 08. 2020. u 23:59\nutorak, 04. 08. 2020. u 09:54\nnedelja, 02. 08. 2020. u 13:45\nDžONSON STOPIRAO UBLAŽAVANjE MERA: Opasnost od naglog zaražavanja\nBRITANSKI premijer Boris Džonson odložio je ublažavanje restriktivnih mera zbog korona virusa u Engleskoj najavljeno za ovaj vikend.\nsubota, 01. 08. 2020. u 12:31


Kupovina poverenja :: emg.rs :: Ekonom:east magazin - najnoviji broj\nNiko sa sigurnošću ne može da tvrdi kako će građani glasati na predstojećim izborima, ali stručna javnost je uglavnom jednoglasna: izbore će dobiti oni koji budu uspeli da ubede birače da će baš njihov ekonomski program Srbiju moći da izvuče iz krize. I političke partije su, sudeći prema predizbornim nastupima, toga i te kako svesne. Od nekadašnjih priča o Kosovu i Evropskoj uniji, danas je ekonomija najviše „rabljena“ predizborna tema\nReč ili novčanik? Vera u obećanja ili pogled na učinjeno? Stoprocentni, sigurni rezultati istraživanja koji će pokazati kako će građani glasati na predstojećim izborima ne postoje, ali stručna javnost je uglavnom jednoglasna: izbore će dobiti oni koji budu uspeli da ubede birače da će baš njihov ekonomski program Srbiju moći da izvuče iz krize. I političke partije su, sudeći prema predizbornim nastupima, toga i te kako svesne.


Ilhan Ersahin će konačno nastupiti pred BEOGRADSKOM publikom!\nU Domu omladine, sali Amerikana, 1.decembra u 21h, imaćete prilike da prisustvujete ovom koncertu.\nIlhan Ersahin je jedan od najznačajnijih savremenih muzičara koji radi na širokom prostoru globalnog underground clubbinga – turskog porekla, odrastao u Švedskoj, vlasnik uticajnog njujorškog kluba Nublu.\nNjegov „Istanbul Sessions“ projekat oduševio je našu publiku prošle godine, na 33. Beogradskom džez festivalu, kad je tokom duge subotnje noći držao na nogama do sitnih sati sve koji su se zatekli u sali Amerikana Doma omladine Beograda.\nPovratak na isto mesto egzaltacije, biće obeležen jedinstvenim poduhvatom – prvim „Belgrade Sessions“ projektom, uz učešće naših muzičara.\nPoznate ličnosti pozivaju na koncert E-Play-a!\nĐorđe Balašević 2. decembra u Kombank Dvorani\nPERPETUUM JAZZILE, svetska vokalna ekstaza, po prvi put u Beogradu\nRetko svirane pesme: Gile i Magic Bush 10. novembra pred beogradskom publikom\nTAGOVI: koncertDom Omladine BeogradIstanbulmuzičariTurska


Stigli novi gosti u Sijarinsku Banju, odmah testirani na koronu - Sastanak nadležnih o daljem funkcionisanju hotela "Gejzer" u toku - Rešetka\nStigli novi gosti u Sijarinsku Banju, odmah testirani na koronu – Sastanak nadležnih o daljem funkcionisanju hotela „Gejzer“ u toku\n20.06.2022. /Rešetka, Infocentar jug\nU Sijarinsku Banju je stigla nova tura gostiju, a odmah po ulasku u hotel počelo je njihovo testiranje na korona virus.\nRukovodioci opštine Medveđa, direktor Zavoda za javno zdravlje i Opšte Bolnice Leskovac stigli su na sastanak u hotelu „Gejzer“.\nSastanak se održava iza zatvorenih vrata, a na njemu se očekuje odluka o daljem poslovanju.\n“Ispred ulaza u hotel Gejzer okupili su se meštani Sijarinjske Banje u iščekivanju rezultata sastanka”, javlja Infocentar juga.\nZoran Radenković podneo je sinoć ostavku na mestu direktora rehabilitacionog centra „Gejzer“.\nNakon najave da će doći do zatvaranja hotela “Gejzer” i kupališata u Sijarinskoj Banji usred sezone zbog navodne epidemije korona virusa, zaposleni u tom hotelu, privatni stanodavci i meštani, juče nisu dozvoljavali Radenkoviću da uđe u objekat.\nPodsetimo, hotelu “Gejzer”, sa oko 180 gostiju, u petak je naređeno masovno testiranje zbog dva gosta sa simptomima virusa korone.\nIako su u subotu svim zaposlenima stigli PCR testovi sa negativnim nalazima, a dva ili tri pozitivna gosta su izolovana istog momenta i napustila banju, direktor hotela Zoran Radenković je danas saopštio zaposlenima u da se od sutra proglašava „pandemija“ i da će hotel biti zatvoren, isto kao i prošle godine u jeku sezone.\nNakon sastanka sa zaposlenima u hotelu „Gejzer“ predsednik opštine Medveđa Dragan Kulić je kazao novinarima da će sutra nastaviti normalno da se radi, s tim što će se vršiti testiranja novih gostiju.\nObećao je ljudima koji su danas protestovali da neće biti „zatvaranja“ banje.\nPrethodna vest Srbija menja status Srpsko-ruskog humanitarnog centra u Nišu, napravljen prvi korak ka ukidanju\nSledeća vest Mladi na jugoistoku Srbije u najvećem riziku od siromaštva


Izvor: Radio Televizija Vojvodine, 25.Maj.2020, 20:24\nZgrada Elektrotehničke škole u Sušici, u opštini Gračanica na Kosovu i Metohiji, obijena je prošle noći i kradljivci su iz nje odneli računare, izjavio je danas predsednik opštine Gračanica Srđan Popović.\n“Škola je sinoć obijena, ušli su kroz vrata od fiskulturne sale, policija je obavila uviđaj. Ukradeni su školski računari i napravljena je materijalna šteta na objektu”, rekao je Popović za Kosovo onlajn.\nOn je naveo da su ovakve krađe postale veoma učestale na teritoriji opštine Gračanica.\n“Kada su svi očekivali da će se pronaći kradljivci koji su nedavno odneli ceo bankomat iz Doma kulture, mi imamo i dalje krađe. Stanovništvo je uznemireno zbog ovakvih stvari”,...


Srbija ima nultu toleranciju na sve oblike nasilja\nDržavna sekretarka Ministarstva za rad, zapošljavanje, boračka i socijalna pitanja Vlade Republike Srbije Stana Božović ocenila je danas da je donošenje Strategije za sprečavanje i borbu protiv rodno zasnovanog nasilja prema ženama i nasilja u porodici za period od 2021. do 2025. godine - potvrda odlučnosti Vlade da se suprotstavi nasilju.\nBožović je, prilikom predstavljanja ove strategije u Palati Srbija, poručila da se donošenjem ovog strateškog dokumenta još jednom dokazuje da je Srbija država koja ima nultu toleranciju na sve oblike nasilja, ali i država koja poštuje i štiti ljudska prava i neguje vrednosti kao što su sloboda, sigurnost, poverenje i solidarnost.\nDržavna sekretarka je ocenila da je ova strategija značajna i zbog suzbijanja drugih vrsta nasilja – vršnjačkog nasilja, nasilja na ulici i sportskim terenima.\nPrema njenim rečima, neke od ključnih novina u toj strategiji su razvijanje programa prevencije kroz sve sisteme i usvajanje standarda za uslugu programa rada sa učiniocima rodno zasnovanog nasilja prema ženama i nasilja u porodici.\nStrategija predviđa i uspostavljanje i unapređenje opštih i specijalizovanih usluga podrške (SOS telefoni, sigurne kuće, besplatna pravna pomoć i drugo) za žene žrtve nasilja na celoj teritoriji Republike Srbije i njihovo finansiranje iz nacionalnog, pokrajinskog i lokalnih budžeta.\nPredviđeno je i obezbeđivanje uslova za osnivanje specijalizovanih referentnih centara za podršku žrtvama seksualnog nasilja, uspostavljanje kontrolnog mehanizma za praćenje slučajeva femicida, kao i inkriminacija svih oblika nasilja prema ženama i nasilja u porodici u skladu sa Istanbulskom konvencijom.\nOd izuzetne je važnosti da žene znaju da nisu same i da mogu računati da će društvo stati uz njih, osnažiti ih i pomoći u daljem životu. Treba da budemo odgovorni i probleme ne rešavamo nasiljem, već da zajedno prebrodimo svaku prepreku i budemo jedni uz druge, istakla je Božović.\nDržavna sekretarka je naglasila da će Srbija, sa predsednikom Aleksandrom Vučićem na čelu, nastaviti da ulaže velike napore u sprečavanju nasilja, prevenciji i jačanju mehanizama socijalne zaštite, navodi se u saopštenju Ministarstva za rad, zapošljavanje, boračka i socijalna pitanja.


Postavka "Biti Rimljanin" u Starom dvoru | Dan u Beogradu\nNaslovna » Izlasci » Izložbe » Postavka „Biti Rimljanin“ u Starom dvoru\nNeko drugi 20. juni 2012. Izložbe Postavite komentar\nPosle izložbe „Sugrađanke“, u holu Starog dvora otvorena je izložba „Biti Rimljanin“, kojom se nastavlja realizacija projekta grada Beograda i Narodnog muzeja pod nazivom „Blago nama“. Eksponate koji će biti izloženi u Dragoslava Jovanovića 2 do avgusta, predstavila je dr Tatjana Cvjetićanin, direktorka Narodnog muzeja, podsetivši da će tokom ove godine u ovom prostoru biti održane ukupno četiri izložbe.\n– Prva izložba, pod nazivom „Sugrađanke“ bila je zaista dobro posećena, a nadam se da će i ova biti jednako uspešna. Umesto dosadašnje tri, postavili smo pet vitrina, kako bi Beograđani i njihovi gosti mogli da vide više eksponata iz fonda muzeja. Kako smo i na prvoj izložbi imali istaknutog sugrađanina koji je birao delo, tako smo učinili i ovoga puta, pa je Vlade Divac, predsednik Olimpijskog komiteta Srbije, odabrao piktoral iz Ritopeka, a glasovi naših sugrađana su učinili da danas imamo i dve dodatne figure, gladijatora i akrobatu – rekla je Tatjana Cvjetićanin.\nIzložba je otvorena subotom i nedeljom, od 10.00 do 17.00, a stručna vođenja su svakog vikenda u 13.00. Izložba „Biti Rimljanin“ trajaće do sredine avgusta, kada će je zameniti nova, koja će govoriti o verovanjima na ovom području, od praistorije do kasne antike. Glasanje za eksponate koji će se naći na trećoj izložbi počeće, po rečima direktorke Narodnog muzeja, za nedelju dana, na sajtu ove institucije.\nProjekat „Blago nama“ održava se uz finansijsku podršku grada Beograda. (Beoinfo)\nTagovidub izložbe leto narodni muzej stari dvor\nPrethodni „Beograd 2020“ u Gimaraešu – evropskoj prestonici kulture 2012.\nSledeći Dodeljene nagrade u okviru akcije „Za zeleniji Beograd“


Crno-beli rođendan - Sportske.net\nNa današnji dan, 4. oktobra 1945., pre tačno 67 godina osnovano je Jugoslovensko sportsko društvo Partizan.\nSportsko društvo Partizan osnovano je 4. oktobra 1945. godine u Beogradu pod nazivom Fiskulturno društvo Centralnog doma Jugoslovenske armije Partizan.\nMeđu prvim sekcijama koje su osnovane bile su fudbalska i atletska, a od 1946. osnovane su i sekcije za košarku, šah, odbojku, tenis, smučanje i plivanje.\nSledeće godine, 1947, osnovane su sekcije za biciklizam, boks, hokej na ledu, stoni tenis i motociklizam. Poslednje su organizovane sekcije za rvanje, džudo, dizanje tegova, vaterpolo, streljaštvo, kuglanje, veslanje, skokove u vodu i rukomet.\nGodine 1950. Partizan se reorganizuje i postaje sportsko društva, a njegove sekcije prerastaju u klubove i okupljaju pored pripadnika JNA, i ostale građane svih uzrasta, osnivajući omladinske, a u nekim klubovima i ženske ekipe.\nDanas je sportsko društvo Partizan asocijacija 25 klubova u isto toliko sportova, među kojima su najuspešniji fudbalski, vaterpolo i košarkaški klub.\nPartizan spada među najveća sportska društva u svetu, a po rezultatima i ukupnom broju trofeja, nalazi se na samom vrhu najuspešnijih sportskih kolektiva na svetu.\nFudbalski klub Partizan, kao najpopularniji ogranak sportskog društva, uz košarkaški klub, tokom 67 godina osvojio je 24 titule prvaka zemlje, 12 puta bio pobednik Kupa.\nCrno-beli su u svojoj novijoj istoriji dva puta igrali Ligu Šampiona, 5 puta u Ligi Evrope gde igraju i ove godine.\nUpravo večeras, na crno-beli rođendan, fudbalski klub Partizan ima lepu priliku da sve ljubitelje i navijače obraduje pozitivnim rezultatom u Rusiji gde se u okviru drugog kola grupe H Lige Evrope sastaje sa Rubinom iz Kazanja.


BTC $57.695 +5,72%\nETH $4.350 +6,76%\nBNB $614 +2,80%\nSOL $201,56 +5,11%\nXRP $0,97 +3,36%\nDOGE $0,21 +2,05%\nVlada u Seulu planira da uloži milion dolara kako bi investirala u blokčein i finteh startape\nVlada u Seulu najavila je da će do 2022. godine investirati više od jednu milijardu dolara u blokčein i finteh startape, prema zvaničnom saopštenju od 18. februara.\nPrema saopštenju, južnokorejski budžet vlade planira da iskoristi “Seoul Innovation Growth Fund” za startape koji imaju različite investicione probleme sa serijom A. Fond koji je pokrenut prošle godine, prvenstveno će staviti fokus na startape vezane za blokčein i finteh industriju.\nNajava Vlade u Seulu naglašava da je prosečna investicija po kompaniji u Londonu i Silicijumska dolini od oko 6-7 miliona dolara, dok je u Koreji samo 1,1 milion dolara, Jo In-dong, šef odseka ekonomije, rekao je:\n“Nova ulaganja u startape biće temelj korporativnog rasta koji donosi inovacije u našem društvu i biće ključna pokretačka snaga za rast kompanija. Mi ćemo proširiti naše investicije na stimulaciju startap investicionog tržišta i stvaranje preduzetničkog ekosistema.”\nProšlog meseca, vlada glavnog grada objavila je formiranje blokčein tima u saglasnosti sa Vladom u Seulu, koji će imati 100 radnika, sa ciljem da ispita potencijale i koristi blokčein aplikacija u raznim vladinim službama, kako je izvestio Cointelegraph 31. januara.\nPrema izveštaju od 4. oktobra, gradonačelnik Seula Park Von-sun, objavio je petogodišnji plan, nazvan “Blokčein grad Seul”, za promovisanje razvoja blokčeina u južnokorejskom glavnom gradu.


NOVE IZMENE U PREVOZU U MIRIJEVU - Beograduživo.rs\nTrenutno ste naHome » NOVE IZMENE U PREVOZU U MIRIJEVU\nNOVE IZMENE U PREVOZU U MIRIJEVU\nU Mirijevu će doći do izmena u trasama gradskog prevoza zbog radova na izgradnji distributinve toplodne mreže sa priključcima u Rableovoj i ulici Matice srpske. Radovi i promene u prevozu trajaće do 29. juna ove godine.\nFaze 1 i 2 do 13. maja – radovi će se izvoditi na desnoj strani kolovoza u Rableovoj ulici, na delu od stadiona FK Balkan do zone raskrsnice sa ulicom Matice srpske, gledano u smeru ka ulici Matice srpske. Tokom ovih radova Rableova će biti jednosmerna u smeru ka Mirijevskom vencu. Izmene u gradskom prevozu su sledeće:\n27 – u smeru ka Mirijevu 3 ulicama Mirijevski venac, Samjuela Beketa, Matice srpske, Mihaila Bulgakova i dalje redovno, dok će u smeru ka gradu saobraćati redovno.\nFaza 3 do 20. maja – radovi će se izvoditi u zoni raskrsnice ulica Rableova i Matice srpske, zbog čega će ulica Rableova biti jednosmerna na delu od ulice Matice srpske do ulice Mirijevski venac (gledano u smeru ka ulici Mirijevski venac), dok će ulica Matice srpske biti jednosmerna na delu od ulice 16.oktobra do ulice Rableova (gledano u smeru ka ulici Rableova). Izmene u gradskom prevozu su sledeće:\n27 – u smeru ka Mirijevu 3 ulicama Mirijevski venac, Samjuela Beketa, Matice srpske, Mihaila Bulgakova i dalje redovno, dok će u smeru ka gradu saobraćati redovno;\n20 i 79 – u smeru ka Dorćolu i Velikom mokrom lugu ulicama Matice srpske, Rableova, Mirijevski venac, Vitezova Karađorđeve zvezde, Milana Rakića, Mite Ružića i dalje redovno, dok će u smeru ka Mirijevu 3 i Mirijevu 4 saobraćati redovno.\nFaze od 4 do 7 do 29. juna – radovi se izvode na desnoj strani kolovoza ulice Matice srpske, na delu od zone raskrsnice sa ulicom 16. oktobra do zone raskrsnice sa ulicom Rableova gledano u smeru ka ulici Rableova. Tokom izvođenja radova u ovim fazama, ulica Matice srpske će biti jednosmerna na delu od ulice 16.oktobra do ulice Rableova (gledano u smeru ka ulici Rableova). Izmene u gradskom prevozu su sledeće:\n20 i 79 – u smeru ka Mirijevu 3 i Mirijevu 4 redovno, dok će u smeru ka Dorćolu i Velikom mokrom lugu saobraćati ulicama Matice srpske, Rableova, Mirijevski venac, Vitezova Karađorđeve zvezde, Milana Rakića, Mite Ružića, i dalje redovno.\nPRETHODNA VESTVREMENSKA PROGNOZA BEOGRAD, 25. APRIL\nSledeća vest DANAS UKLANJANJE BOMBE – EVAKUACIJA, IZMENE U SAOBRAĆAJU I PREVOZU


Posle demoliranja Galatasaraja u Beogradu sa 30 razlike, Zvezda će na gostovanju Ulmu probati da se učvrsti na prvom mestu u grupi. Kvota na pobedu crveno-belih je 1,60.\nPogledajte sve kvote kladionice MOZZART za meč Ulm - Zvezda\n- Očekuje nas utakmica sa specifičnim timom, koji tokom meča ume da igra i sa dve “četvorke”, ekipom koja često šutira i preuzima u odbrani. Moramo biti spremni i za to, jer to su delovi njihove igre, koja je mnogo brža i agresivnija u njihovoj dvorani. Moramo da iskontrolišemo 40 minuta, što ne znači da treba da usporavamo igru. Zna se da i Zvezda voli da igra brzu igru u tranziciji, ali što se tiče koncentracije tu moramo da budemo dobri - rekao je Tomić.\n- Svaka ekipa, u Evroligi, Evrokupu, pa i FIBA ligi šampiona ima svoj kvalitet i vrednost. Nema lake utakmice, pogledajte rezultate prethodnog vikenda. Fuenlabrada je savladala Barselonu, Andora koja je u našoj grupi Evrokupa, pobedila je Real u Madridu. Protiv bilo koga da igraš, moraš da budeš spreman - poručio je trener crveno-belih.


Sobotka za pravo homoseksualnih parova da usvoje dete\nČeški premijer Bohuslav Sobotka podržao je najavljene izmene zakona o istopolnim brakovima, tzv. registrovanom partnerstvu koje bi omogućile homoseksualnim parovima da usvoje dete svog partnera koje već sa njima živi i zajedno ga vaspitavaju.\nIzmene Zakona o registrovanom partnerstvu podnela je grupa poslanika iz svih parlamentarnih partija osim demohrišćana i danas o njima raspravlja češka vlada.\n"Pravila usvajanja bi bila ista kao u slučaju usvajanja deteta od strane roditelja koji nije biološki. Odlučivao bi sud. Ako se zna ko je drugi biološki roditelj i on bi morao da da saglasnost", objasnila je pravila takvog ograničenog usvajanja Radka Maksova iz stranke ANO, partnera u vladi premijera Sobotke.\nČeški homoseksualni parovi imaju zakonsko pravo na istopolne brakove\nod 2006. godine i stabilno to njihovo pravo podržava 68 odsto Čeha.\nTolerancija, međutim, nestaje kada je u pitanju usvajanje dece i to pravo bi im dalo svega oko 18 odsto ljudi u raznim anketama, ali predlagači izmena se nadaju da bi ovakva formulacija, ograničena isključivo na decu koja već žive u takvim porodicama ipak mogla da prođe.


Ponos Srbije, studenti genijalci naučili i mašinu da komponuje kao Bah - Naši u svetu\nObjavljeno 16/08/19 u 17:30\nDeset dana su diplomci i studenti osnovnih studija tehničkih i matematičkih disciplina, kroz teorijski i praktični rad usavršavali poznavanje jedne od najperspektivnijih računarskih grana.\nJer, mašinsko učenje je jedna od tehnika razvoja veštačke inteligencije, a svoju primenu nalazi u gotovo svim oblastima života, zbog čega se smatra jednim od pokretača četvrte industrijske revolucije.\n“U medicini, na primer, mašinsko učenje omogućava brže dijagnostikovanje i obradu rezultata. Zahvaljujući mašinskom učenju, algoritam može u izuzetno kratkom vremenu da prepozna najrazličitije anomalije na snimcima magnentne rezonance ili CT skenera, što lekarima olakšava i ubrzava posao”, objašnjava Aleksa Gordić, softverski inženjer u “Majkrosoft” razvojnom centru, jedan od organizatora Letnje škole mašinskog učenja.\nŠto se tiče studenata-polaznika, oni su imali priliku da predstave svoje grupne projekte i pokažu na koji način su kompjuterske programe i algoritme “naučili” da pojedine operacije obavljaju daleko brže i preciznije od čoveka.\nTako su Jelena Ristić sa Elektrotehničkog fakulteta u Beogradu i Anastasija Ilić sa Univerziteta Kembridž radile na aplikaciji koja samostalno osvetljava tamne fotografije.\n“Uz pomoć baze dobro osvetljenih fotografija koje su unete u program, algoritam je uspeo da nauči da prepozna fotografije sa manjim procentom osvetljenja i primeni “usvojeno znanje” kako bi na adekvatan način obradio fotografije kojima nedostaje svetlo”, objašnjava Jelena, studentkinja druge godine ETF-a.\nMašina koja sama komponuje\nMarina Vasiljević sa Matematičkog fakulteta radila je na projektu automatskog generisanja muzike, na osnovu muzičkih kompozicija koje su prethodno unesene u bazu.\n“Na primer, ukoliko u program unesete Bahove kompozicije, ono što ćete dobiti kao krajnji rezultat je nova kompozicija koja zadržava stil Baha. Reč je o takozvanom prenosu stila, koji pored muzike može da se primenjuje i na fotografijama i slikama”, otkriva Marina kako mašinsko učenje primenu može imati u umetnosti.\n“Što se mog tima tiče, mi smo radili na projektu dopunjavanja rečenica u kojima su izostavljene određene reči. Program u bazi ima preko pet stotina romana uz pomoć kojih smo kroz proces mašinskog učenja napravili program koji može samostalno da dopuni rečenice. Ovaj projekat mogao bi da ima primenu u rekonstruisanju izgubljenih podataka ili detektovanju nepravilnosti u rečenicama”, kaže Stefan Stepanović, student Elektrotehničkog fakulteta u Beogradu.\nZa četiri godine 125 polaznika\nLetnja škola Mašinskog učenja pokrenuta je 2015. godine u saradnji Istraživačke stanice Petnica sa “Majkrosoft” razvojnim centrom u Srbiji.\nDiplomci i studenti tehničkih i matematičkih disciplina 10 dana usavršavali su znanje iz mašinskog učenja.\nDo sada je učestvovalo više od 125 studenata iz Srbije, regiona, ali i zemalja EU, a neki od studentskih projekata na seminaru razvili su se u nagrađivane naučne radove.\nRoj Dip se oduševio Beogradom, došao da se druži sa našim ljudima, a ovo je želeo da proba (FOTO)


Ambasador BiH u Rumuniji sastao se s privrednicima USK-a\nNaslovnica Krajina Bosanska krupa Ambasador BiH u Rumuniji sastao se s privrednicima USK-a\nBosanska Krupa – Ambasador Bosne i Hercegovine u Rumuniji Mile Vasić danas se u Bosanskoj Krupi sastao sa načelnikom Općine Arminom Halitovićem i privrednicima koji djeluju na području Unsko-sanskog kantona. Susret je upriličen na inicijativu ambasadora s ciljem upoznavanja sa trenutnim stanjem u privredi, kao i mogućnostima povezivanja ovdašnjih poduzetnika sa tržištem Rumunije i Evropske unije. Sastanku su prisustvovali i savjetnik ministra vanjske trgovine i ekonomskih odnosa BiH Savo Krunić, načelnici i predstavnici nekoliko općina USK-a, te predstavnici PLOD Centra iz Bihaća.\nAmbasadora Vasića načelnik Armin Halitović prvo je primio u svom Kabinetu gdje mu se zahvalio na inicijativi za sastanak. Potom je u sali bosanskokrupskog Doma kulture upriličen sastanak s privrednicima. –Kad sam dobio poziv bio sam zaista iznenađen jer je ovo u osam godina prvi put da neko takvog ranga zovne i predloži nešto konkretno. Danas je privrednicima iz Bosanske Krupe i drugih gradova Unsko-sanskog kantona predstavljena Rumunija i njena privreda, važne informacije koje mogu biti vrlo korisne za naše privrednike. Kako reče ambasador, sve naše oči su uprte prema Italiji, Njemačkoj, Austriji, međutim i tržište Rumunije je značajno i treba ga iskoristiti. Vjerujem da će se poslije ovog sastanka izroditi neki konkretni rezultati, ističe načelnik Armin Halitović.\nAmbasada BiH u Bukureštu je kao prioritetni zadatak u narednom periodu odredila povećanje vanjskotrgovinske saradnje Bosne i Hercegovine i Rumunije. Dosadašnja saradnja ovih dviju država je, u odnosu na potencijale bh. privrede i potrebe rumunjskog tržišta, kako se moglo čuti na sastanku, nezadovoljavajuća. –Cilj je da našim ljudima pokažemo da postoje još neka tržišta koja su veoma atraktivna pa i daleko bogatijim državama od naše, da postoje neka tržišta koja su nama po mentalitetu slična, da u Rumuniji postoje ljudi koji rade i koji su spremni da pomognu, kaže ambasador Vasić.\nAmbasador naglašava da je privreda i njen razvoj jedini zadatak koji moramo postaviti pred sebe i da ćemo teško napraviti bilo šta ako ne podignemo produktivnost privrednika. -Možemo imati izbore svakih pet mjeseci, nećemo nista uraditi dok ne ojačamo ekonomski, ne budemo malo bogatiji nego što smo danas. Nažalost, nismo ni blizu onome što smo nekada bili, ali sam siguran da se za kratko vrijeme, ako svi radimo svoj posao i ako ga radimo dobro, može mnogo toga uraditi, zaključuje ambasador BiH u Rumuniji Mile Vasić. Saradnja BiH i Rumunije u narednom se periodu, kako kaže ambasador u svom izlaganju, planira osnaživati kroz konkretne aktivnosti poput formiranja online baze podataka i organiziranje sajma bh. privrede u Bukureštu krajem ove ili početkom naredne godine. Esad Š.


Ljubivoje Ršumović - Blic Online\nPOBEDIO KORONU Ljubivoje Ršumović otpušten iz bolnice\nVest da je čuveni pesnik i književnik Ljubivoje Ršumović (82) bio zaražen virusom korona potresla je javnost, te su se svi molili za oporavak dečjeg heroja.\nHOSPITALIZOVAN LJUBIVOJE RŠUMOVIĆ Književnik i dečji pesnik zaražen korona virusom\nČuveni pesnik i književnik, omiljeni dečji pisac i autor kultnih dečjih emisija "Fazoni i fore", "Dvogled" i "Hiljadu zašto", Ljubivoje Ršumović (82), zaražen je kovidom 19 i leči se u jednoj prestoničkoj bolnici.\nČitaoci "Blica" uz dnevno izdanje novina u ponedeljak dobijaju na poklon zbirku "Posvećene pesme" Ljubivoja Ršumovića.\nPoklon uz "Blic" najlepše pesme i priče Ljubivoja Ršumovića\nJoš nam samo ale fale, Fazoni i fore, priče o Vidu i još na desetine priča i pesama Ljubivoja Ršumovića čitaoci "Blica" dobijaju na poklon ovog ponedeljka!\nDanas nova "POP & Kultura" ŠTA JE RŠUMU ZASMETALO NA INAUGURACIJI?\nU novom broju kulturnog dodatka "Pop & Kultura", koji utorkom poklanjamo uz “Blic”, možete pročitati:\nPesnik obeležio 60 godina stvaralaštva: Čika Ršumovi ljudi koje srećom sreće\nŠesdeset godina pesničkog stvaralaštva jedan od najpoznatijih dečjih pesnika obeležio je izložbom fotografija poznatih lica sa kojima je drugovao i druguje.\nLovorov venac pesničke patnje i slave za Ljubivoja Ršumovića\nPesnik Ljubivoje Ršumović dobitnik je priznanja "Lovorov venac pesničke patnje i slave" koje mu je uručeno na Petom festivalu kratkih književnih formi "AVA 2017 - aforizmi, vicevi i anegdote" održanom 26. maja u svečanoj sali Magistrata u Sremskim Karlovcima.\nJOŠ JEDAN MARATON DANAS: 24 sata čitanja poezije i proze\nPovodom Svetskog dana knjige, tim kulturološkog projekta "Beogradski čitač" i ove godine organizuje nesvakidašnju manifestaciju - književni maraton, u neprekidnom trajanju od 24 sata.


✔ Postoje li posebne ponude za letove iz Afganistana za Otok Norfolk na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Otok Norfolk?\n✔ Ako rezerviram let iz Afganistana za Otok Norfolk, mogu li rezervirati ujedno i smještaj?\n✔ Koje avio-kompanije nude letove iz Afganistana za Otok Norfolk?\nBudite sigurni, da na eSky.ba ponuda letova iz Afganistana za Otok Norfolk uključuje ne samo niskotarifne avio-kompanije, već i one koje su specijalizirane za visoki standard.